

**ชั้นประถมศึกษาปีที่ 4 11...**

**1**

**School days**

**เวลาเรียน 11 ชั่วโมง**

1 สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

**มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น**

**อย่างมีเหตุผล**

**ตัวชี้วัด**

ต 1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูดเข้าจังหวะถูกต้องตามหลักการอ่าน

ต 1.1 ป.4/3 เลือก/ระบุภาพหรือสัญลักษณ์ หรือเครื่องหมายตรงตามความหมายของประโยคและข้อความสั้น ๆ ที่ฟังหรืออ่าน

ต 1.1 ป.4/4 ตอบคำถามจากการฟังและอ่านประโยค บทสนทนา และนิทานง่าย ๆ

**มาตรฐาน ต 1.2** **มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/4 พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

ต 1.2 ป.4/5 พูดแสดงความรู้สึกของตนเองเกี่ยวกับเรื่องต่าง ๆ ใกล้ตัว และกิจกรรมต่าง ๆ ตามแบบที่ฟัง

**มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน**

**ตัวชี้วัด**

ต 1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

ต 1.3 ป.4/2 พูด/วาดภาพแสดงความสัมพันธ์ของสิ่งต่าง ๆ ใกล้ตัวตามที่ฟังหรืออ่าน

**สาระที่ 2 ภาษาและวัฒนธรรม**

**มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้**

**อย่างเหมาะสมกับกาลเทศะ**



**ตัวชี้วัด**

ต 2.1 ป.4/1 พูดและทำท่าทางประกอบอย่างสุภาพตามมารยาทสังคมและวัฒนธรรมของเจ้าของภาษา

**สาระที่ 3 ภาษากับความสัมพันธ์กับกลุ่มสาระการเรียนรู้อื่น**

**มาตรฐาน ต 3.1 ใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น และเป็นพื้นฐานในการพัฒนา แสวงหาความรู้ และเปิดโลกทัศน์ของตน**

**ตัวชี้วัด**

ต 3.1 ป.4/1 ค้นคว้า รวบรวมคำศัพท์ที่เกี่ยวข้องกับกลุ่มสาระการเรียนรู้อื่น และนำเสนอ

ด้วยการพูด/การเขียน

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม**

**ตัวชี้วัด**

ต 4.1 ป.4/1 ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

**มาตรฐาน ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และการแลกเปลี่ยนเรียนรู้กับสังคมโลก**

**ตัวชี้วัด**

ต 4.2 ป.4/1 ใช้ภาษาต่างประเทศในการสืบค้นและรวบรวมข้อมูลต่าง ๆ

2 สาระสำคัญ/ความคิดรวบยอด

การฟัง พูด อ่าน และเขียน เกี่ยวกับวิชาที่เรียนในโรงเรียน กิจวัตรประจำวันของตนเองและผู้อื่น รวมทั้งเวลาและระยะเวลาในการทำกิจกรรม จำเป็นต้องรู้คำศัพท์ โครงสร้างประโยค Present simple และรูปของคำกริยาที่สอดคล้องกับประธานในประโยคบอกเล่า รูปของ verb to do ในประโยคคำถาม รวมทั้งการ ออกเสียงคำศัพท์ให้ถูกต้อง จึงจะช่วยให้เข้าใจเรื่องที่ฟังและอ่าน การรู้คำคุณศัพท์ที่ช่วยในการพูดแสดงความคิดเห็นช่วยให้การเขียนหรือพูดสื่อสารได้อย่างถูกต้องและเหมาะสม นอกจากนี้การใช้สื่อประกอบที่สร้างสรรค์และการใช้ภาษาท่าทางประกอบอย่างเหมาะสม จะช่วยทำให้การพูดนำเสนอประสบความสำเร็จ

3 สาระการเรียนรู้

3.1 ทักษะเฉพาะวิชา

1) Language Features and Functions

**Vocabulary:** (ทบทวน) get up, have breakfast, go to school, go home, have dinner, go to bed, … o’clock, half past …, a quarter to …, a quarter past … **(school subjects)** music, art, PE, maths, science, English, geography, history

**(places)** canteen, playground, library, gym, field, science lab

**(time)** minute, hour

**(opinion adjectives)** interesting, boring, fun, difficult, easy

**(phrase)** do an experiment

**Pronunciation:** word stress (**mu**sic, **sci**ence, P**E**, **Eng**lish, ge**og**raphy, **his**tory, can**teen**, **play**ground, **li**brary, **sci**ence lab, **in**teresting, **bor**ing, **dif**ficult, **ea**sy)

verbs ending in -s/-es (likes, takes, starts, reads, plays, does, goes, finishes, watches, misses)

**Functions:** asking for and giving information about school timetables,

asking for and giving information about favourite days and subjects,

asking for and giving reasons,

asking for and giving information about someone’s school days,

describing someone’s school days and daily routine,

giving opinions about school subjects,

asking for and giving information about starting time, finishing time and duration of activities,

talking about starting time, finishing time and duration of interesting activities,

comparing about favourite subject, activities and time to go to bed

**Structure:** When have we got geography on Tuesday? At 1:15.

What is Tim’s favourite day? He likes Thursday.

Why? Because he’s got his favourite subjects at school.

What’s his favourite subject? He likes science and maths.

What does Mark do at school on Wednesday?

In the morning, he has got art and science.

What does Mark do at school in the morning?

He has got maths and science.

Maria goes to school at eight o’clock. She likes music. She plays basketball.

I go to school at seven o’clock. I’ve got English and music in the morning. I have lunch at half past eleven.

Ben goes to school at eight o’clock. He’s got science and maths in the morning. He has lunch at half past eleven.

Do you like science? Yes, I do. I think it’s interesting.

What time does the piano lesson start? At 5:00.

What time does the piano lesson finish? At 5:45.

How long does the piano lesson take? It takes 45 minutes.

What subject is easy for you? Science is easy for me.

What subject is difficult for you? Maths is difficult for me.

Mark likes English but May likes art. They both like history.

Mark plays football after school but May reads books in the library. Mark goes to bed at eight o’clock but May goes to bed at nine o’clock.

**2) Language Skills**

**Listening:**  ฟังและระบุภาพตรงตามความหมายของบทสนทนาที่ฟัง, ฟังและตอบคำถาม

**Speaking:** พูดขอและให้ข้อมูลเกี่ยวกับวิชาที่เรียน, พูดขอและให้ข้อมูลเกี่ยวกับวันและวิชาที่ชอบของผู้อื่น, พูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียน, พูดแสดงความคิดเห็นเกี่ยวกับวิชาที่เรียน, พูดขอและให้ข้อมูลเกี่ยวกับระยะเวลาเรียนของวิชาที่เรียน, พูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจ, พูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อน

**Reading:** อ่านและตอบคำถาม

**Writing:** เขียนให้ข้อมูลเกี่ยวกับวันและวิชาที่ชอบของผู้อื่น, เขียนให้ข้อมูลเกี่ยวกับกิจวัตรประจำวันของผู้อื่น, เขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น

4 สมรรถนะสำคัญของผู้เรียน

4.1 ความสามารถในการสื่อสาร

- พูดถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

- พูดถ่ายทอดความคิด ความรู้สึก และทัศนะของตนเองจากสารที่อ่าน ฟัง หรือดูตามที่กำหนดได้

- เขียนถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

4.2 ความสามารถในการคิด

- คิดอย่างสร้างสรรค์ เพื่อนำไปสู่การสร้างองค์ความรู้ใหม่ หรือสารสนเทศประกอบการตัดสินใจ

เกี่ยวกับตนเองและสังคมได้อย่างเหมาะสม

4.3 ความสามารถในการใช้ทักษะชีวิต

- มีทักษะในการแสวงหาความรู้ ข้อมูล ข่าวสาร

- ทำงานด้วยตนเองได้สำเร็จ

- ทำงานร่วมกับผู้อื่น สามารถแสดงความคิดเห็นและยอมรับความคิดเห็นของผู้อื่น

5 คุณลักษณะอันพึงประสงค์

5.1 ใฝ่เรียนรู้

5.2 มุ่งมั่นในการทำงาน

6 ชิ้นงาน/ภาระงาน (รวบยอด)

6.1 การพูดขอและให้ข้อมูลเกี่ยวกับตารางเรียนของตนเอง

6.2 การพูดขอและให้ข้อมูลเกี่ยวกับวันและวิชาที่ชอบของผู้อื่น

6.3 การเขียนให้ข้อมูลเกี่ยวกับวันและวิชาที่ชอบของผู้อื่น

6.4 การพูดขอและให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียนผ่านแผนภาพ

6.5 การเขียนให้ข้อมูลเกี่ยวกับกิจวัตรประจำวันของผู้อื่นประกอบแผนภาพ Venn Diagram

6.6 การเขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น

6.7 การพูดแสดงความคิดเห็นเกี่ยวกับวิชาที่เรียน

6.8 การพูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจผ่านผลงานมินิโปสเตอร์

6.9 การพูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อนผ่านชิ้นงานแผนภาพ Venn Diagram

6.10 การรวบรวมคำศัพท์ที่เรียน ค้นคว้าคำศัพท์เพิ่มเติม และบันทึกในสมุดคำศัพท์

7 การวัดและประเมินผล

| **แผนฯ ที่** | **เวลา/ชั่วโมง** | **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | |
| --- | --- | --- | --- | --- | --- | --- |
| **วิธีการ** | **เครื่องมือ** | **เกณฑ์การผ่าน** |
| แผนฯ ที่ 1  When have we got English on Monday? | 1 ชั่วโมง | ต 1.1 ป.4/2 | อ่านออกเสียง คำศัพท์เกี่ยวกับวิชาที่เรียนได้อย่างถูกต้อง | สังเกตการอ่านออกเสียงคำศัพท์ | แบบสังเกตการอ่านออกเสียงคำ/วลีชุดที่ 1 | ร้อยละ 70 |
| ต 1.1 ป.4/2 | สะกดคำและบอกความหมายของคำศัพท์เกี่ยวกับวิชาที่เรียนได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 |
| ต 1.1 ป.4/3 | ฟังและระบุภาพตรงตามความหมายของบทสนทนาที่ฟังได้อย่างถูกต้อง | ตรวจแบบทดสอบ | แบบทดสอบ | ร้อยละ 60 |
| ต 1.2 ป.4/4 | พูดขอและให้ข้อมูลเกี่ยวกับตารางเรียนของตนเองได้อย่างคล่องแคล่ว | สังเกตการพูดขอและให้ข้อมูลเกี่ยวกับตารางเรียนของตนเอง | แบบสังเกต  การพูด | ระดับคุณภาพ  พอใช้ |
| แผนฯ ที่ 2  My best friend’s favourite day | 1 ชั่วโมง | ต 1.1 ป.4/4 | อ่านและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 |
| ต 1.2 ป.4/4  ต 4.1 ป.4/1 | พูดขอและให้ข้อมูลเกี่ยวกับวันและวิชาที่ชอบของผู้อื่นได้อย่างคล่องแคล่ว | สังเกตการพูดขอและให้ข้อมูลเกี่ยวกับวันและวิชาที่ชอบของผู้อื่น | แบบสังเกต  การพูด | ระดับคุณภาพ  พอใช้ |
| ต 1.3 ป.4/2  ต 2.1 ป.4/1 | เขียนให้ข้อมูลเกี่ยวกับวันและวิชาที่ชอบของผู้อื่นได้อย่างถูกต้อง | ประเมินการเขียนให้ข้อมูลเกี่ยวกับวันและวิชาที่ชอบของผู้อื่น | แบบประเมินการเขียน | ระดับคุณภาพ  พอใช้ |
| แผนฯ ที่ 3  What does Mark do at school on Wednesday? | 1 ชั่วโมง | ต 1.1 ป.4/2 | อ่านออกเสียงคำศัพท์เกี่ยวกับสถานที่ในโรงเรียนและกิจกรรมได้อย่างถูกต้อง | สังเกตการอ่าน ออกเสียงคำศัพท์ | แบบสังเกตการอ่านออกเสียงคำ/วลีชุดที่ 1 | ร้อยละ 70 |
| ต 1.1 ป.4/2  ต 1.1 ป.4/3 | สะกดคำและบอกความหมายของคำศัพท์เกี่ยวกับสถานที่ในโรงเรียนและกิจกรรมได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 |
| ต 1.1 ป.4/3 | ฟังและระบุภาพตรงตามความหมายของประโยคที่ฟังได้อย่างถูกต้อง | ตรวจแบบทดสอบ | แบบทดสอบ | ร้อยละ 60 |
| ต 1.2 ป.4/4 ต 4.1 ป.4/1 | พูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียนผ่านแผนภาพได้อย่างคล่องแคล่ว | สังเกตการพูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียน | แบบสังเกต  การพูด | ระดับคุณภาพ  พอใช้ |
| ต 1.3 ป.4/2  ต 2.1 ป.4/1  ต 4.1 ป.4/1 | พูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียนได้อย่างมั่นใจผ่านแผนภาพ | สังเกตการพูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียน | แบบสังเกต  การพูด | ระดับคุณภาพ  พอใช้ |
| แผนฯ ที่ 4  My friends’ routines | 1 ชั่วโมง | ต 1.1 ป.4/2 | สังเกตการอ่าน  ออกเสียงข้อความสั้น ๆ | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ระดับคุณภาพ  พอใช้ |
| ต 1.3 ป.4/1  ต 1.3 ป.4/2 | เขียนให้ข้อมูลเกี่ยวกับกิจวัตรประจำวันของผู้อื่นลงในแผนภาพ Venn Diagram ได้อย่างถูกต้อง | ประเมินชิ้นงานแผนภาพ Venn Diagram | แบบประเมินชิ้นงาน | ระดับคุณภาพ  พอใช้ |
|  |  | ต 2.2 ป.4/1 | บอกความแตกต่างของการออกเสียงท้ายคำในภาษาอังกฤษกับภาษาไทย | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ระดับคุณภาพ  พอใช้ |
| แผนฯ ที่ 5  My friend’s school day | 1 ชั่วโมง | ต 1.1 ป.4/4 | อ่านและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 |
| ต 1.3 ป.4/1 | เขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่นได้อย่างถูกต้อง | ประเมินการเขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น | แบบประเมินการเขียน | ระดับคุณภาพ  พอใช้ |
| ต 4.1 ป.4/1 | อ่านออกเสียงงานเขียนของตนเอง | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ร้อยละ 60 |
| แผนฯ ที่ 6  I think it’s interesting! | 1 ชั่วโมง | ต 1.1 ป.4/2 | อ่านออกเสียงคำคุณศัพท์ที่ใช้แสดงความคิดเห็นได้อย่างถูกต้อง | สังเกตการอ่านออกเสียงคำศัพท์ | แบบสังเกตการอ่านออกเสียงคำ/วลีชุดที่ 1 | ร้อยละ 70 |
| ต 1.1 ป.4/2  ต 1.1 ป.4/3 | สะกดคำและบอกความหมายของคำคุณศัพท์ที่ใช้แสดงความคิดเห็นได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 |
| ต 1.1 ป.4/4 | ฟังบทสนทนาและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 |
| ต 1.2 ป.4/4  ต 1.2 ป.4/5  ต 2.1 ป.4/1  ต 4.1 ป.4/1 | พูดแสดงความคิดเห็นเกี่ยวกับวิชาที่เรียนโดยแสดงสีหน้าท่าทางประกอบได้อย่างเหมาะสม | สังเกตการพูดแสดงความคิดเห็นเกี่ยวกับวิชาที่เรียน | แบบสังเกตการพูด | ระดับคุณภาพ  พอใช้ |
| แผนฯ ที่ 7  Duration of time | 2 ชั่วโมง | ต 1.2 ป.4/4 | พูดขอและให้ข้อมูลเกี่ยวกับระยะเวลาเรียนของวิชาที่เรียนได้อย่างคล่องแคล่ว | สังเกตการพูดขอและให้ข้อมูลเกี่ยวกับระยะเวลาเรียนของวิชาที่เรียน | แบบสังเกต  การพูด | ระดับคุณภาพ  พอใช้ |
| ต 1.3 ป.4/1  ต 3.1 ป.4/1  ต 4.2 ป.4/1 | พูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจจากการค้นหาข้อมูลได้อย่างคล่องแคล่วผ่านผลงานมินิโปสเตอร์ | ประเมินชิ้นงานมินิโปสเตอร์และการพูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจ | แบบประเมินชิ้นงานและการพูดนำเสนอ | ระดับคุณภาพ  พอใช้ |
| แผนฯ ที่ 8  I think art is easy for me | 1 ชั่วโมง | ต 1.2 ป.4/5 | พูดแสดงความคิดเห็นเกี่ยวกับวิชาที่เรียนได้อย่างคล่องแคล่ว | สังเกตการพูดแสดงความคิดเห็นเกี่ยวกับวิชาที่เรียน | แบบสังเกต  การพูด | ระดับคุณภาพ  พอใช้ |
| ต 4.2 ป.4/1 | รวบรวมคำศัพท์ที่เรียนและค้นคว้าคำศัพท์เพิ่มเติมได้อย่างถูกต้อง | ประเมินสมุดคำศัพท์ | แบบประเมินชิ้นงาน | ระดับคุณภาพ  พอใช้ |
| แผนฯ ที่ 9  My friends | 2 ชั่วโมง | ต 1.3 ป.4/1  ต 1.3 ป.4/2  ต 2.1 ป.4/1 | พูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อนผ่านชิ้นงานแผนภาพ Venn Diagram ได้อย่างมั่นใจ และใช้ภาษาท่าทางประกอบได้อย่างเหมาะสม | ประเมินชิ้นงานแผนภาพ Venn Diagram และการพูดเปรียบเทียบความเหมือนและความแตกต่างของเพื่อน | แบบประเมินชิ้นงานและการพูดนำเสนอ | ระดับคุณภาพ  พอใช้ |

8 สื่อ/แหล่งการเรียนรู้

8.1 หนังสือเรียน Rise 4 ป.4 หน้า 8-21

8.2 หนังสือแบบฝึกหัด Rise 4 ป.4 หน้า 6-15

8.3 Class Audio ประกอบสื่อฯ ชุด Rise 4 ป.4

8.4 แผ่นป้าย Audio Script

8.5 บัตรภาพและบัตรคำ

8.6 คลิปวิดีโอจาก www.youtube.com

8.7 ลูกบอล

8.8 อุปกรณ์การทำชิ้นงาน ได้แก่ กระดาษ A4 กระดาษสี กรรไกร กาว และสี

**แผนการจัดการเรียนรู้ที่ 1 When have we got English on Monday?**

**เวลา 1 ชั่วโมง**

**จุดประสงค์ (Objectives)**

* อ่านออกเสียง สะกดคำ และบอกความหมายของคำศัพท์เกี่ยวกับวิชาที่เรียนได้อย่างถูกต้อง
* ฟังและระบุภาพตรงตามความหมายของบทสนทนาที่ฟังได้อย่างถูกต้อง
* พูดขอและให้ข้อมูลเกี่ยวกับตารางเรียนของตนเองได้อย่างคล่องแคล่ว

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

**มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น อย่างมีเหตุผล**

**ตัวชี้วัด**

ต 1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูดเข้าจังหวะถูกต้องตามหลักการอ่าน

ต 1.1 ป.4/3 เลือก/ระบุภาพ หรือสัญลักษณ์ หรือเครื่องหมาย ตรงตามความหมายของประโยค

และข้อความสั้น ๆ ที่ฟังหรืออ่าน

ต 1.1 ป.4/4 ตอบคำถามจากการฟังและอ่านประโยค บทสนทนา และนิทานง่าย ๆ

**มาตรฐาน ต 1.2** **มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/4 พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม

ต 4.1 ป. 4/1 ฟังและพูด/อ่านในสถานการณ์ที่เกิดขึ้นในห้องเรียน และสถานศึกษา

2. สาระสำคัญ/ความคิดรวบยอด

การพูดขอและให้ข้อมูลเกี่ยวกับวิชาที่เรียนและเวลาที่เรียน เป็นหัวข้อในการสื่อสารในชีวิตประจำวัน ผู้เรียนจำเป็นต้องรู้คำศัพท์และโครงสร้างประโยคในการถามตอบโดยใช้รูปของ have got ได้สอดคล้องกับประธาน และออกเสียงคำศัพท์ได้ถูกต้อง การสื่อสารจึงจะประสบความสำเร็จ

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) get up, have breakfast, go to school, go home, have dinner, go to bed, … o’clock, half past …, a quarter to …, a quarter past … **(school subjects)** music, art, PE, maths, science, English, geography, history

**Pronunciation:** word stress (**mu**sic, **sci**ence, P**E**, **Eng**lish, ge**og**raphy, **his**tory)

**Function:** asking for and giving information about school timetables

**Structure:** When have we got geography on Tuesday?

At 1:15.

**2) Language Skills**

**Listening:**  ฟังและระบุภาพตรงตามความหมายของบทสนทนาที่ฟัง

**Speaking:** พูดขอและให้ข้อมูลเกี่ยวกับวิชาที่เรียน

**4. สมรรถนะสำคัญของผู้เรียน**

-

**5. คุณลักษณะอันพึงประสงค์**

5.1 ใฝ่เรียนรู้

**6. กิจกรรมการเรียนรู้**

**ขั้น Warm up**

1. ครูทักทายนักเรียนและให้นักเรียนทักทายครูกลับโดยพร้อมเพรียงกัน
2. ครูอ่านหัวข้อ Do you remember? ในหนังสือเรียน หน้า 8และอธิบายว่า เนื้อหาในหน้าแรกของทุกหน่วยการเรียนรู้จะเป็นการทบทวนความรู้เดิมของนักเรียนที่อาจเคยเรียนมาแล้วในระดับชั้น ป.1-ป.3
3. **หนังสือเรียน หน้า 8 Ex. 1** นักเรียนดูภาพนาฬิกา แล้วช่วยกันพูดบอกเวลา จากนั้นทบทวนวิธีการบอกเวลาในภาษาอังกฤษร่วมกัน โดยแบ่งนักเรียนเป็น 2 กลุ่ม เล่นเกม OX ครูทำตาราง 9 ช่อง บนกระดานและเขียนเวลาลงในแต่ละช่อง ให้นักเรียนทั้ง 2 กลุ่ม ผลัดกันเลือกเวลาในตาราง จากนั้นครูถามว่า What’s the time, please? หากบอกเวลาถูกต้อง เช่น It’s half past ten. ครูทำสัญลักษณ์ของกลุ่มนั้นในตารางช่องดังกล่าว กลุ่มที่ทำสัญลักษณ์ติดกัน 3 ช่องก่อนในแนวใดก็ได้เป็นกลุ่มที่ชนะ

|  |  |  |
| --- | --- | --- |
| 9:00 | 10:45 | 8:00 |
| 6:45 | 4:00 | 7:30 |
| 4:15 | 10:30 | 1:45 |

จากนั้นนักเรียนช่วยกันบอกว่าในแต่ละภาพ Mark ทำกิจกรรมอะไร เพื่อทบทวนคำศัพท์เกี่ยวกับกิจวัตรประจำวัน

**คู่คิดครู**

การบอกเวลาในภาษาอังกฤษ

4:00 four o’clock 4:30 half ***past*** four หรือ four thirty

4:05 five ***past*** four หรือ four oh five 4:45 quarter ***to*** five หรือ four forty-five

4:15 quarter ***past*** four หรือ four fifteen 4:50 ten ***to*** five หรือ four fifty

4:25 twenty-five ***past*** four หรือ four twenty-five 4:55 five ***to*** five หรือ four fifty-five

1. **หนังสือเรียน หน้า 8 Ex. 2** นักเรียนดูภาพใน Ex. 1 อีกครั้ง แล้วจับคู่กิจวัตรประจำวันกับเวลาที่ Mark ทำเพื่อให้เป็นประโยคที่สมบูรณ์ ครูสุ่มเรียกนักเรียนอ่านประโยค เพื่อเฉลยคำตอบร่วมกัน เสร็จแล้วให้นักเรียนช่วยกันสรุปคำศัพท์เกี่ยวกับกิจวัตรประจำวันในหน้านี้อีกครั้ง และบอกเพิ่มเติมว่า มีคำศัพท์เกี่ยวกับกิจวัตรประจำวันอะไรอีกที่นักเรียนเคยเรียนมาแล้ว ครูเขียนคำศัพท์ที่นักเรียนบอกบนกระดาน

 1 c 2 e 3 f 4 a 5 d 6 b

1. ครูเขียนคำว่า timetable และบอกว่าคำนี้หมายถึง ตารางเรียนหรือตารางสอน แล้วถามนักเรียนว่ามีตารางเรียนของเทอมนี้แล้วหรือยัง ให้นักเรียนหยิบมาแสดงให้ครูดู แล้วครูแจ้งจุดประสงค์การเรียนรู้ในคาบเรียนนี้ว่า นักเรียนจะได้ฝึกพูดขอและให้ข้อมูลเกี่ยวกับเวลาที่เรียนวิชาต่าง ๆ จากตารางเรียน

**ขั้น Presentation**

1. ครูถามนักเรียนว่า ในตารางเรียนหรือตารางสอนมักจะมีข้อมูลเกี่ยวกับเรื่องอะไรบ้าง หลังจากนั้นครูนำเสนอคำศัพท์เกี่ยวกับวิชาที่เรียน โดยแสดงบัตรภาพคำศัพท์ต่อไปนี้ music (วิชาดนตรี), art (วิชาศิลปะ), PE (วิชาพลศึกษา), maths (วิชาคณิตศาสตร์), science (วิชาวิทยาศาสตร์), English (วิชาภาษาอังกฤษ), geography (วิชาภูมิศาสตร์) และ history (วิชาประวัติศาสตร์) แล้วช่วยกันบอกความหมายจากภาพและออกเสียงคำศัพท์ตามครู จากนั้นครูสุ่มแสดงบัตรภาพทีละใบ ให้นักเรียนบอกคำศัพท์ด้วยตนเอง โดยเน้นให้นักเรียนลงเสียงหนักในคำให้ถูกต้อง

**คู่คิดครู**

คำว่า **mu**sic, **sci**ence, **Eng**lish และ **his**tory จะลงเสียงหนักที่พยางค์แรก

คำว่า history /ˈhɪstri/ ออกเสียงเป็น 2 พยางค์

คำว่า P**E** และ ge**og**raphyจะลงเสียงหนักที่พยางค์ที่ 2

PE ย่อมาจาก Physical Education

2. **หนังสือเรียน หน้า 9** **Say it!** ครูชี้ที่คำศัพท์ในกรอบ แล้วให้นักเรียนลงเสียงหนักในพยางค์ที่ขีดเส้นใต้ แล้วฝึกออกเสียงตาม Audio หลาย ๆ ครั้งจนสามารถออกเสียงได้คล่อง ครูถามนักเรียนว่า ในภาษาไทยมีการลงเสียงหนักเบาในคำหรือไม่ (ไม่มี) ดังนั้น หากนักเรียนออกเสียงภาษาอังกฤษแบบภาษาไทย ที่ไม่มีเสียงหนักเบา หรือลงเสียงหนักเบาผิดที่ เจ้าของภาษาก็จะไม่เข้าใจ เช่น geography หากนักเรียนออกเสียงว่า จีโอกราฟฟี เจ้าของภาษาอาจไม่เข้าใจได้ ให้นักเรียนออกเสียงเป็น จิอ็อกเกรอะฟี คำว่า science ก็ไม่ออกเสียงว่า ซาย หรือ ซายแอ้นซ แต่ให้ออกเสียงว่า ซายเอิ่นซ

3. **หนังสือเรียน หน้า 9 Ex. 1** นักเรียนฟัง Audio และฝึกออกเสียงคำศัพท์หลาย ๆ ครั้ง แล้วครูสุ่มเรียกนักเรียนหลาย ๆ คน ออกเสียงคำศัพท์เหล่านี้ด้วยตนเองและชี้คำศัพท์ที่ได้ยิน



music art PE maths

science English geography history

ครูเปิด Audio ให้นักเรียนฟังอีก 2-3 ครั้ง และฝึกออกเสียงตามจนคล่อง หลังจากนั้นครูสุ่มเรียกนักเรียน 3-4 คน ให้อ่านคำศัพท์ทีละคำ

4. **หนังสือแบบฝึกหัด หน้า 7 Ex. 1** นักเรียนอ่านคำศัพท์พร้อมกัน หลังจากนั้นให้เวลานักเรียนสั้น ๆ ดูภาพและเขียนชื่อวิชาให้ถูกต้อง

1 art 2 maths 3 science 4 music

5 PE 6 geography 7 English 8 history

จากนั้นครูรวบรวมคำตอบจากนักเรียน โดยถามคำถาม เช่น

**Teacher:** Look at number 1, what subject is it?

**Students:** Art.

**Teacher:** Spell it, please.

**Students:** A-R-T.

ครูทำกิจกรรมเช่นนี้จนครบทุกคำ แล้วอธิบายเพิ่มเติมว่า math สามารถเขียนโดยไม่มี s ก็ได้ เป็นการเขียนแบบอเมริกัน ถ้าเขียนแบบอังกฤษคำว่า math จะมี s เป็น maths

5. **หนังสือแบบฝึกหัด หน้า 7 Ex. 2** ให้เวลานักเรียนดูภาพและเขียนเติมชื่อวิชาลงในประโยคให้ถูกต้อง



1 PE 2 geography 3 science

4 art 5 music

จากนั้นครูสุ่มเรียกนักเรียนอ่านประโยคและอ่านคำตอบของตนเอง แล้วเฉลยคำตอบพร้อมกัน เสร็จแล้วครูให้นักเรียนช่วยกันบอกวิธีการใช้ have got/has got

He/She/It/ประธานเอกพจน์ + has got

I/You/We/They/ประธานพหูพจน์ + have got

6. **หนังสือเรียน หน้า 9 Ex. 2** นักเรียนดูประโยค แล้วช่วยกันบอกวิธีการใช้ have got/has got อีกครั้ง จากนั้นฟัง Audio แล้วเติมชื่อวิชาที่หายไป เมื่อเฉลยคำตอบแล้ว ครูเปิด Audio ให้นักเรียนฟังและอ่านออกเสียงตาม



1 I’ve got maths on Tuesday and Thursday.

2 He’s got English on Wednesday and Friday.

3 She’s got PE on Monday at 2:30.

4 They’ve got music on Friday at 10:45.

5 We’ve got science on Monday at 9:15.

1 maths 2 English 3 PE 4 music 5 science

7. **หนังสือเรียน หน้า 9 Ex. 3** ครูเปิด Audio ให้นักเรียนฟังและฝึกอ่านออกเสียงประโยคตามที่ฟัง ครูถามนักเรียนว่า ประโยคเหล่านี้หมายความว่าอะไร เมื่อนักเรียนบอกคำตอบแล้ว ครูอธิบายเพิ่มเติมว่าเป็นการถามตอบเกี่ยวกับเวลาที่เรียนวิชาต่าง ๆ ในแต่ละวัน ครูถามต่อว่า ทำไมคนถามจึงใช้ we ไม่ใช้ you (เพราะเป็นตารางเรียนร่วมกันของคนทั้งห้อง)

8. **หนังสือเรียน หน้า 10 Remember!** นักเรียนอ่านประโยคพร้อมกัน ครูเขียนประโยคคำถามและ ขีดเส้นใต้ที่ have we got และเขียนคำตอบบนกระดาน ครูขีดเส้นใต้ที่ on Wednesday และ at 9:30 ครูถามว่า When ใช้ถามเกี่ยวกับอะไร จนนักเรียนตอบได้ว่า ใช้ถามวันและเวลา ครูให้นักเรียนสังเกตคำตอบบนกระดานและวลีที่ครูขีดเส้นใต้ หลังจากนั้นครูถามนักเรียนว่า ถ้าคำตอบคือ Monday จะใช้ on หรือ at ถ้าคำตอบคือ 10:00 จะใช้ on หรือ at ให้นักเรียนช่วยกันตอบ ครูตรวจสอบความเข้าใจ โดยครูพูดบอกวันหรือเวลา ให้นักเรียนตอบพร้อมกันว่า on หรือ at เช่น

**Teacher:** Tuesday

**Students:** on Tuesday

**Teacher:** half past nine

**Students:** at half past nine

ครูให้นักเรียนอ่านประโยคคำถามบนกระดานพร้อมกัน และครูสุ่มเรียกนักเรียน 2-3 คน ให้เลือกอ่านประโยคบอกเล่าในหนังสือเรียนหน้า 9 Ex. 2 คนละ 1 ประโยค ครูเขียนประโยคบอกเล่าบนกระดาน 1 ประโยค ขีดเส้นใต้ประธานและกริยา ให้นักเรียนร่วมกันคิดวิเคราะห์ว่าตำแหน่งของประธานในประโยคคำถามและในประโยคบอกเล่าเหมือนหรือต่างกัน โดยครูให้นักเรียนวิเคราะห์จากประโยคบอกเล่าและประโยคคำถามบนกระดาน

9. ครูตรวจสอบความเข้าใจของนักเรียน โดยแบ่งนักเรียนเป็น 2 กลุ่ม ครูบอกประธานของประโยค ชื่อวิชา และวัน ครูชี้ที่นักเรียนกลุ่มใดให้กลุ่มนั้นถามคำถาม โดยใช้คำที่ครูบอก และให้อีกกลุ่มหนึ่งตอบเวลาที่เรียนวิชานั้นโดยใช้ข้อมูลในหนังสือเรียน หน้า 10 Ex. 5 เช่น

**Teacher:** Group 1, we / music / Wednesday

**Group 1:** When have we got music on Wednesday?

**Group 2:** We have got music at 2:15.

**Teacher:** Group 2, he / music / Wednesday

**Group 2:** When has he got music on Wednesday?

**Group 1:** He has got music at 2:15.

ครูฝึกนักเรียนอีก 3-4 ครั้ง หลังจากนั้นให้นักเรียนช่วยกันสรุปโครงสร้างประโยคคำถามที่ใช้ when และประโยคบอกเล่า รวมทั้งการใช้ on และ at

|  |  |  |
| --- | --- | --- |
| When have | you/they/we/ประธานพหูพจน์ | got English *on* Thursday? |

( I/We/They/ประธานพหูพจน์ ) have got music *at* 2:15.

|  |  |  |
| --- | --- | --- |
| When has | he/she/it/ประธานเอกพจน์ | got English *on* Thursday? |

(He/She/It/ประธานเอกพจน์) has got English *at* 2:15.

ครูอธิบายนักเรียนเพิ่มเติมว่าในการตอบคำถาม when นักเรียนสามารถตอบแบบสั้นได้ โดยตอบเพียง at 2:15.

10. ครูเขียนตารางเรียนใน 1 วัน บนกระดาน ดังนี้

Monday

|  |  |  |  |  |
| --- | --- | --- | --- | --- |
| 9:30 | 10:45 | 1:15 | 2:15 | 3:00 |
| English | maths | art | history | music |

ครูถามนักเรียน When have we got English on Monday? แล้วสุ่มเรียกเด็กเก่ง 1 คน ให้ตอบว่า We’ve got English at 9:30. โดยนักเรียนชี้เวลาในตารางเรียนด้วย จากนั้นครูถามเกี่ยวกับวิชาคณิตศาสตร์ ให้นักเรียนคนเดิมตอบ เช่น

**Teacher:** When have we got maths on Monday?

**Student 1:** We’ve got maths at 10:45.

ครูให้นักเรียนอ่านออกเสียงประโยคคำถามและประโยคคำตอบบนกระดานพร้อมกันอีกครั้ง

**ขั้น Practice**

1. นักเรียนทำกิจกรรมก่อนการฟังในหนังสือเรียน หน้า 10 Ex. 4โดยอ่านคำถามที่ให้มา และช่วยกันบอกว่า ต้องฟังเพื่อหาข้อมูลเกี่ยวกับเรื่องอะไร เมื่อได้คำตอบว่าเวลาเรียนแล้ว ให้นักเรียนช่วยกันบอกเวลาของนาฬิกาในตัวเลือก a-c ที่ให้มา แล้วครูช่วยเขียนบนกระดาน จากนั้นให้นักเรียนฝึกออกเสียงชื่อวิชา geography และ science ตามครูหลาย ๆ ครั้ง โดยลงเสียงหนักเบาให้ถูกต้อง เพราะจะส่งผลต่อการฟัง
2. ทบทวนคำว่า Pardon? โดยครูพูดและเขียนคำนี้บนกระดาน ให้นักเรียนอ่านตามครู แล้วครูถามว่า เราจะใช้ Pardon? เมื่อไร จนได้คำตอบว่า ใช้เมื่อต้องการให้ผู้พูดพูดใหม่อีกครั้งเวลาที่เราได้ยินไม่ชัด โดยจะใช้ Pardon? หรือ Pardon me? หรือ I beg your pardon. ก็ได้
3. **หนังสือเรียน หน้า 10 Ex. 4** นักเรียนทำกิจกรรมการฟัง โดยครูเปิด Audio ให้นักเรียนฟัง 1-2 ครั้ง เสร็จแล้วครูรวบรวมคำตอบจากนักเรียนหลาย ๆ คนและเฉลยคำตอบพร้อมกัน ดังนี้

**Teacher:** When have we got geography on Tuesday?

**Student 1:** At half past nine.

**Student 2:** At a quarter past one.

…

**Teacher:** นักเรียนคิดว่าข้อใดถูกต้องคะ

That’s right. At a quarter past one.

ครูทำเช่นเดียวกันนี้กับข้อ 2 เมื่อเฉลยคำตอบครบแล้ว ครูสังเกตว่านักเรียนส่วนใหญ่ตอบถูกหรือผิด หากมีนักเรียนหลายคนตอบผิด ครูติดแผ่นป้าย Audio script บนกระดาน และเปิด Audio ให้นักเรียนฟังอีกครั้ง เพื่อให้นักเรียนเข้าใจสิ่งที่ฟังมากขึ้น



**Number one** Mark: When have we got geography on Tuesday? Betty: At a quarter past one.

Mark: Pardon?

Betty: At a quarter past one.

**Number two** Mark: When have we got science on Thursday?

Betty: At a quarter to eleven.

Mark: Pardon?

Betty: At a quarter to eleven.



1 c 2 a

1. **หนังสือเรียน หน้า 10 Ex. 5** นักเรียนอ่านตัวอย่างบทสนทนาที่กำหนดให้พร้อมกัน จากนั้นนักเรียนจับคู่กับเพื่อน พูดถามตอบกันเกี่ยวกับเวลาที่เรียนในแต่ละวิชา ครูเดินสังเกต แล้วให้ feedback นักเรียน ทั้งชั้นเรียนเกี่ยวกับข้อผิดพลาดที่พบบ่อยในการพูดของนักเรียน

**ขั้น Production**

1. นักเรียนจับคู่กันถามตอบโดยใช้ตารางเรียนจริงของตนเองในการพูดถามตอบกัน ครูเดินสังเกตว่า นักเรียนแก้ไขตามที่ให้ feedback ไปหรือไม่ แล้วสุ่มนักเรียน 5-6 คู่ออกมาพูดถามตอบที่หน้าชั้น ส่วนคู่ที่เหลือให้พูดถามตอบกับครูนอกเวลาเรียน

**ขั้น Wrap up**

1. นักเรียนร่วมกันอภิปรายความรู้ที่ได้เรียนในชั่วโมงนี้ โดยบอกคำศัพท์ที่เรียนและโครงสร้างประโยค ที่ใช้ถามตอบเกี่ยวกับวิชาที่เรียนและเวลาที่เรียน จากนั้นครูถามเกี่ยวกับวิชาที่เรียนในวันนี้ของนักเรียน โดยให้นักเรียนพูดตอบตามความเป็นจริง

2. ครูถามนักเรียนว่า กิจกรรมที่นักเรียนได้เรียนในวันนี้มีกิจกรรมใดที่ยากสำหรับนักเรียนบ้าง เพื่อนำข้อมูลไปใช้ในการเตรียมการสอนคาบถัดไป

**Homework**

⦁ **หนังสือแบบฝึกหัด หน้า 6 Exs. 1-2** และ**หน้า 8 Exs. 3-4** นักเรียนทำแบบฝึกหัดที่ครูมอบหมายเป็นการบ้าน

**หนังสือแบบฝึกหัด หน้า 6 Ex. 1**

1 go to school 2 go to bed 3 have dinner

4 go home 5 have breakfast 6 get up

**หนังสือแบบฝึกหัด หน้า 6 Ex. 2**

1 6 o’clock 2 7:15 3 7:30

4 3:45 5 6:30 6 8:30

**หนังสือแบบฝึกหัด หน้า 8 Ex. 3**

2 have we got, on Thursday

At 2:15

3 have we got, on Wednesday

At 10:45

4 have we got, on Monday

At 9:30

5 have we got, on Friday

At 1:15

**หนังสือแบบฝึกหัด หน้า 8 Ex. 4**

1 art 2 science 3 PE

⦁ **My word book** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/2 | อ่านออกเสียงคำศัพท์เกี่ยวกับวิชาที่เรียนได้ถูกต้องตามหลักการอ่าน | สังเกตการอ่านออกเสียงคำศัพท์ | แบบสังเกตการอ่านออกเสียงคำ/วลี ชุดที่ 1 | ร้อยละ 70 | ครู | ระหว่างการทำกิจกรรม |
| ต 1.1 ป.4/2  ต 1.1 ป.4/3 | สะกดคำและบอกความหมายของคำศัพท์เกี่ยวกับวิชาที่เรียนได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 | ครู | หลังการทำกิจกรรม |
| ต 1.1 ป.4/3  ต 1.1 ป.4/4 | ฟังและระบุภาพตรงตามความหมายของบทสนทนาที่ฟังหรือตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 | ครู | หลังการทำกิจกรรม |
| ต 1.2 ป.4/4  ต 4.1 ป.4/1 | พูดขอและให้ข้อมูลเกี่ยวกับตารางเรียนของตนเองได้อย่างคล่องแคล่ว | สังเกตการพูดขอและให้ข้อมูลเกี่ยวกับตารางเรียนของตนเอง | แบบสังเกตการพูด | ระดับคุณภาพ พอใช้ | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 8-10

8.2 หนังสือแบบฝึกหัด Rise 4 ป.4 หน้า 6-8

8.3 Class Audio ประกอบสื่อฯ ชุด Rise 4 ป.4

8.5 แผ่นป้าย Audio script

8.6 บัตรภาพและบัตรคำ

**แผนการจัดการเรียนรู้ที่ 2 My best friend’s favourite day**

**เวลา 1 ชั่วโมง**

**จุดประสงค์ (Objectives)**

* อ่านข้อความและตอบคำถามได้อย่างถูกต้อง
* พูดขอและให้ข้อมูลเกี่ยวกับวันและวิชาที่ชอบของเพื่อนได้อย่างคล่องแคล่ว
* เขียนให้ข้อมูลเกี่ยวกับวันและวิชาที่ชอบของเพื่อนได้อย่างถูกต้อง

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

#### มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น อย่างมีเหตุผล

**ตัวชี้วัด**

ต 1.1 ป.4/4 ตอบคำถามจากการฟังและอ่านประโยค บทสนทนา และนิทานง่าย ๆ

**มาตรฐาน ต 1.2** **มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/4 พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

#### มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน

**ตัวชี้วัด**

ต 1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม**

**ตัวชี้วัด**

ต 4.1 ป.4/1 ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

2. สาระสำคัญ/ความคิดรวบยอด

การเรียนรู้คำศัพท์เกี่ยวกับวิชาที่เรียนและประโยคที่ใช้ขอและให้ข้อมูลเกี่ยวกับวันและวิชาที่ชอบของผู้อื่น ช่วยให้เข้าใจสิ่งที่อ่านได้ถูกต้อง และสามารถพูดหรือเขียนเพื่อสื่อสารในชีวิตประจำวันได้อย่างถูกต้องและเหมาะสม

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) music, art, PE, maths, science, English, geography, history

**Functions:** asking for and giving information about favourite days and subjects,

asking for and giving reasons

**Structure:** What is Tim’s favourite day?

He likes Thursday.

Why?

Because he’s got his favourite subjects at school.

What’s his favourite subject?

He likes science and maths.

**2) Language Skills**

**Speaking:** พูดขอและให้ข้อมูลเกี่ยวกับวันและวิชาที่ชอบของเพื่อน

**Reading:**  อ่านและตอบคำถาม

**Writing:**  เขียนให้ข้อมูลเกี่ยวกับวันและวิชาที่ชอบของเพื่อน

**4. สมรรถนะสำคัญของผู้เรียน**

-

**5. คุณลักษณะอันพึงประสงค์**

5.1 ใฝ่เรียนรู้

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. นักเรียนเล่นเกม Hangman เพื่อทบทวนคำศัพท์ชื่อวิชา แล้วครูสุ่มถามนักเรียนหลาย ๆ คน ว่า When have you got (ชื่อวิชา) today?

3. ครูบอกว่าในชั่วโมงนี้นักเรียนจะได้ฝึกถามข้อมูลของคนอื่นเกี่ยวกับวันในสัปดาห์และวิชาที่ชอบ พร้อมอธิบายเหตุผลประกอบง่าย ๆ

**ขั้น Pre-reading**

1. ครูสุ่มถามนักเรียน 1 คน ว่า What is your favourite day? ให้นักเรียนตอบว่า ชอบวันอะไร โดยใช้โครงสร้าง I like เมื่อนักเรียนตอบแล้ว ครูถามนักเรียนในชั้นเรียนถึงวันที่เพื่อนชอบอีกครั้ง เช่น

**Teacher:** What’s your favourite day?

**Student 1:** I like Friday.

**Teacher:** What’s (Som)’s favourite day?

**Students:** She likes Friday. (โดยเน้นออกเสียง s ท้ายคำกริยาให้ชัดเจน)

ครูชี้ให้เห็นว่าเมื่อประธานเป็น He/She คำกริยาจะต้องเติม s

2. ครูถามนักเรียนคนเดิมว่า What are your favourite subjects? ให้นักเรียนตอบว่า ชอบเรียนวิชาอะไรบ้าง โดยใช้โครงสร้าง I like ในการตอบ เมื่อนักเรียนตอบแล้ว ครูให้นักเรียนในชั้นเรียนตอบเกี่ยวกับวิชาที่เพื่อนชอบอีกครั้ง เช่น

**Teacher:** What are your favourite subjects?

**Student 1:** I like art and English.

**Teacher:** What are (Som)’s favourite subjects?

**Students:** She likes art and English. (โดยเน้นออกเสียง s ท้ายคำกริยาให้ชัดเจน)

1. **หนังสือเรียน หน้า 11 Remember!** นักเรียนอ่านประโยคที่ให้มา แล้วครูให้นักเรียนสรุปว่า ทำไมประโยคที่ 2 คำกริยา likes จึงเติม s อีกครั้ง เพื่อให้นักเรียนคิดวิเคราะห์โครงสร้างประโยค (เพราะประธานเป็นเอกพจน์)
2. นักเรียนดูภาพในหนังสือเรียนหน้า 11 Ex. 6 และอ่านหัวข้อในตาราง แล้วคาดเดาเนื้อหาก่อนการอ่าน จากนั้นครูถามว่า นักเรียนต้องอ่านเพื่อหาข้อมูลเกี่ยวกับอะไร

**ขั้น Reading**

1. **หนังสือเรียน หน้า 11 Ex. 6** ครูให้นักเรียนกวาดตาอ่านข้อความทั้ง 2 ย่อหน้าอย่างรวดเร็ว (scanning) เพื่อหาวันและวิชาที่ Tim และ Pat ชอบมากที่สุด มาเติมคำตอบลงในตารางตามหัวข้อให้ถูกต้อง

2. ครูรวบรวมคำตอบจากนักเรียนและเฉลยคำตอบพร้อมกัน



|  |  |  |  |
| --- | --- | --- | --- |
|  |  | **Favourite day** | **Favourite subject** |
| 1 | Tim | Thursday | science and maths |
| 2 | Pat | Friday | English and music |

3. นักเรียนฟัง Audio และฝึกอ่านออกเสียงบทอ่านตามทีละประโยค แล้วครูสุ่มเรียกนักเรียนอ่านทีละคน

**ขั้น Post-reading**

1. **หนังสือเรียน หน้า 11 Ex. 7** นักเรียนอ่านตัวอย่างบทสนทนาที่ให้มา จากนั้นฝึกพูดถามตอบโดยใช้ข้อมูลของ Tim และ Pat จากข้อความและตารางใน Ex. 6 ครูเดินสังเกตและให้คำแนะนำที่จำเป็น แล้วสุ่มเรียกนักเรียน 2-3 คู่ ออกมาพูดสนทนาหน้าชั้นเรียน

2. นักเรียนถามเพื่อนสนิท 1 คน เกี่ยวกับวันที่ชอบและถามเหตุผลที่ชอบด้วย ซึ่งนักเรียนสามารถบอก เหตุผลได้ตามความเป็นจริง โดยครูเป็นที่ปรึกษาทางด้านภาษาให้กับนักเรียน

3. **หนังสือเรียน หน้า 11 Ex. 8** นักเรียนนำข้อมูลที่ได้มาเขียน โดยใช้ข้อความในหนังสือเรียน หน้า 11 Ex. 6 เป็นตัวอย่าง เมื่อเขียนเสร็จแล้วอ่านให้เพื่อนฟัง และตรวจทานความถูกต้อง จากนั้นครูสุ่มเรียกนักเรียน 2-3 คน ออกมาอ่านงานเขียนให้เพื่อนฟังหน้าชั้นเรียน

(sample answer)

This is my best friend, Jane. Her favourite day is Monday because she has got her favourite subjects at school. She likes art and PE.

**ขั้น Wrap up**

นักเรียนแบ่งเป็น 2 กลุ่ม เล่นเกม OX โดยครูทำตาราง 9 ช่อง บนกระดาน แล้วให้แต่ละกลุ่มส่งตัวแทนออกมาเล่นเกมครั้งละ 2 คน โดยพูดถามตอบเกี่ยวกับวันที่ชอบและเหตุผล โดยใช้คำถาม What’s your favourite day? Why? หากพูดได้ถูกต้องจะได้ทำสัญลักษณ์ O หรือ X ลงในตาราง กลุ่มที่ทำสัญลักษณ์ติดกันก่อน 3 ช่อง ในแนวใดก็ได้เป็นกลุ่มที่ชนะ

|  |  |  |
| --- | --- | --- |
|  |  |  |
|  |  |  |
|  |  |  |

**Homework**

⦁ **หนังสือแบบฝึกหัด หน้า 9 Exs. 5-6** นักเรียนทำแบบฝึกหัดที่ครูมอบหมายเป็นการบ้าน

 **หนังสือแบบฝึกหัดหน้า 9** **Ex. 5**

1 He likes Wednesday.

2 He likes art and music.

3 She likes Friday.

4 She likes science and maths.

**หนังสือแบบฝึกหัด หน้า 9** **Ex. 6**

1 friend 2 years 3 day

4 because 5 likes

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/4 | อ่านข้อความและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 | ครู | หลังการทำกิจกรรม |
| ต 1.2 ป.4/4  ต 4.1 ป.4/1 | พูดขอและให้ข้อมูลเกี่ยวกับวันและวิชาที่ชอบของเพื่อนได้อย่างคล่องแคล่ว | สังเกตการพูดขอและให้ข้อมูลเกี่ยวกับวันและวิชาที่ชอบของผู้อื่น | แบบสังเกตการพูด | ระดับคุณภาพ  พอใช้ | ครู | ระหว่างการทำกิจกรรม |
| ต 1.3 ป.4/1  ต 4.1 ป.4/1 | เขียนให้ข้อมูลเกี่ยวกับวันและวิชาที่ชอบของเพื่อนได้อย่างถูกต้อง | ประเมินการเขียนให้ข้อมูลเกี่ยวกับวันและวิชาที่ชอบของผู้อื่น | แบบประเมินการเขียน | ระดับคุณภาพ  พอใช้ | ครู | หลังการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 11

8.2 หนังสือแบบฝึกหัด Rise 4 ป.4 หน้า 9

8.3 Class Audio ประกอบสื่อฯ ชุด Rise 4 ป.4

**แผนการจัดการเรียนรู้ที่ 3 What does Mark do at school on Wednesday?**

**เวลา 1 ชั่วโมง**

**จุดประสงค์ (Objectives)**

* อ่านออกเสียง สะกดคำ และบอกความหมายของคำศัพท์เกี่ยวกับสถานที่ในโรงเรียนและกิจกรรมได้อย่างถูกต้อง
* ฟังและระบุภาพตรงตามความหมายของประโยคที่ฟังได้อย่างถูกต้อง
* พูดขอและให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียนผ่านแผนภาพได้อย่างคล่องแคล่ว
* พูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียนผ่านแผนภาพได้อย่างมั่นใจ

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

#### มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น อย่างมีเหตุผล

**ตัวชี้วัด**

ต 1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูดเข้าจังหวะถูกต้องตามหลักการอ่าน

ต 1.1 ป.4/3 เลือก/ระบุภาพ หรือสัญลักษณ์ หรือเครื่องหมาย ตรงตามความหมายของประโยคและข้อความสั้น ๆ ที่ฟังหรืออ่าน

ต 1.1 ป.4/4 ตอบคำถามจากการฟังและอ่านประโยค บทสนทนา และนิทานง่าย ๆ

#### มาตรฐาน ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ

**ตัวชี้วัด**

ต 1.2 ป.4/4 พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

**มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน**

**ตัวชี้วัด**

ต 1.3 ป.4/2 พูด/วาดภาพแสดงความสัมพันธ์ของสิ่งต่าง ๆ ใกล้ตัวตามที่ฟังหรืออ่าน

**สาระที่ 2 ภาษาและวัฒนธรรม**

**มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้**

**อย่างเหมาะสมกับกาลเทศะ**

 **ตัวชี้วัด**

ต 2.1 ป.4/1 พูดและทำท่าทางประกอบอย่างสุภาพตามมารยาทสังคมและวัฒนธรรมของเจ้าของภาษา

**สาระที่ 4 ภาษากับความสัมพันธ์กับชุมชนและโลก**

#### มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม

**ตัวชี้วัด**

ต 4.1 ป.4/1 ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

2. สาระสำคัญ/ความคิดรวบยอด

การพูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียน จำเป็นต้องรู้คำศัพท์เกี่ยวกับวิชาสถานที่ในโรงเรียน และโครงสร้างประโยค โดยต้องออกเสียงคำศัพท์ให้ถูกต้อง ใช้รูปของคำกริยาให้สอดคล้องกับประธานในประโยคบอกเล่า และใช้รูปของ verb to do ให้ถูกต้องในประโยคคำถาม การใช้ภาษาท่าทางประกอบ จึงจะช่วยให้พูดสื่อสารได้อย่างถูกต้องและเหมาะสม

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) music, art, PE, maths, science, English, geography, history

**(places)** canteen, playground, library, gym, field, science lab

**(phrase)** do an experiment

**Pronunciation:** word stress (can**teen**, **play**ground, **li**brary, **sci**ence lab)

**Function:** asking for and giving information about someone’s school days

**Structure:** What does Mark do at school on Wednesday?

In the morning, he has got art and science.

**2) Language Skills**

**Listening:**  ฟังและระบุภาพตรงตามความหมายของประโยคที่ฟัง

**Speaking:** พูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียน

พูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียน

**4. สมรรถนะสำคัญของผู้เรียน**

4.1 ความสามารถในการสื่อสาร

- พูดถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

**5. คุณลักษณะอันพึงประสงค์**

5.1 ใฝ่เรียนรู้

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. แบ่งนักเรียนเป็น 2 กลุ่ม เล่นเกม Memory game เพื่อทำทวนคำศัพท์เกี่ยวกับชื่อวิชา โดยแต่ละกลุ่ม ผลัดกันส่งตัวแทนออกมาถือบัตรภาพครั้งละ 4 คน ให้อีกกลุ่มจดจำคำศัพท์ในบัตรภาพให้ได้ภายใน 1 นาที เมื่อหมดเวลาครูให้นักเรียนที่ถือบัตรภาพปิดบัตรภาพและสลับตำแหน่งกับเพื่อน แล้วให้นักเรียนทายชื่อวิชาตามบัตรภาพที่เพื่อนถือ

3. ครูบอกว่าในชั่วโมงนี้นักเรียนจะได้เรียนรู้คำศัพท์เกี่ยวกับสถานที่ในโรงเรียนและการพูดถามตอบเกี่ยวกับกิจกรรมที่ทำที่โรงเรียน

**ขั้น Presentation**

1. ครูนำเสนอบัตรภาพคำศัพท์เกี่ยวกับสถานที่ในโรงเรียน ได้แก่ canteen (โรงอาหาร), playground (สนามเด็กเล่น), library (ห้องสมุด), gym (โรงยิม), field (สนาม), science lab (ห้องทดลองวิทยาศาสตร์) นักเรียนออกเสียงคำศัพท์ตามครูและช่วยกันบอกความหมายจากภาพ จากนั้นครูสุ่มแสดงบัตรภาพทีละใบ ให้นักเรียนบอกคำศัพท์ด้วยตนเอง โดยเน้นให้นักเรียนลงเสียงหนักในคำให้ถูกต้อง

**คู่คิดครู**

คำว่า **play**ground, **li**brary และ **sci**ence lab จะลงเสียงหนักที่พยางค์แรก

คำว่า can**teen** จะลงเสียงหนักที่พยางค์ที่ 2

2. ครูแสดงบัตรภาพ do an experiment ให้นักเรียนช่วยกันตอบว่าเป็นภาพเกี่ยวกับอะไร เมื่อได้คำตอบว่า ทำการทดลองวิทยาศาสตร์แล้ว ครูออกเสียงคำศัพท์ ให้นักเรียนออกเสียงตาม

3. **หนังสือเรียน หน้า 12 Ex. 1** นักเรียนดูภาพ แล้วบอกครูว่าเห็นสถานที่อะไรบ้าง จากนั้นครูเปิด Audio ให้นักเรียนฟัง 1 ครั้ง และชี้ตามคำศัพท์ที่ได้ยิน



canteen playground library gym

field science lab do an experiment

4. ครูเปิด Audio ให้นักเรียนฟังอีก 2-3 ครั้ง และฝึกออกเสียงตามจนคล่อง เสร็จแล้วครูสุ่มเรียกนักเรียนหลาย ๆ คน อ่านออกเสียงคำศัพท์ทีละคำด้วยตนเอง

5. **หนังสือแบบฝึกหัด หน้า 10 Ex. 1** นักเรียนดูภาพและจับคู่กับคำศัพท์ให้ถูกต้อง

1 c 2 e 3 a 4 b

5 f 6 d 7 g

จากนั้นครูรวบรวมคำตอบจากนักเรียน โดยถามคำถาม เช่น

**Teacher:** Look at picture a, what place is it?

**Students:** Canteen.

**Teacher:** Spell it, please.

**Students:** C-A-N-T-E-E-N.

ครูทำกิจกรรมเช่นนี้จนครบทุกคำ

6. **หนังสือเรียน หน้า 12 Remember!** นักเรียนช่วยกันระบุรูปของคำกริยาในประโยค Present simple เมื่อประธานเป็นเอกพจน์ ซึ่งจะใช้กล่าวถึงเหตุการณ์ที่เป็นปัจจุบันหรือเป็นกิจวัตร รวมทั้งกิจกรรมที่ทำเป็นประจำในปัจจุบัน จากนั้นครูเขียนประโยคบนกระดานเพิ่มเติมเพื่อให้นักเรียนเปรียบเทียบกับรูปของคำกริยาเมื่อประธานเป็นพหูพจน์

ประธานเอกพจน์ (ยกเว้น I และ You) ใช้กับกริยาเติม s/es, does, has

ประธานพหูพจน์ (รวมถึง I และ You) ใช้กับกริยาไม่เติม s/es, do, have

เช่น He/She **reads** books after school.

I/You/We/They **read** books after school.

ครูชี้ให้เห็นว่า ในภาษาอังกฤษ รูปของคำกริยาจะแสดงให้เห็นถึงช่วงเวลาต่าง ๆ ด้วย เช่น อดีต กำลังกระทำ หรือทำเป็นประจำ แล้วถามนักเรียนว่า ในภาษาไทยมีลักษณะเช่นนี้หรือไม่ (ไม่มี)

7. **หนังสือเรียน หน้า 12 Ex. 2** นักเรียนสังเกตประธานกับรูปของคำกริยาในแต่ละประโยค ครูให้นักเรียนช่วยกันเดาคำศัพท์ที่ควรจะเติมในช่องว่าง จากนั้นนักเรียนฟัง Audio แล้วเติมคำศัพท์เกี่ยวกับสถานที่หรือกิจกรรมใน Ex. 1 ลงไป ครูรวบรวมคำตอบและเฉลยคำตอบพร้อมกัน จากนั้นเปิด Audio ให้นักเรียนฟังและอ่านออกเสียงตาม



**Number one** He has lunch in the canteen.

**Number two** She plays with her friends in the playground at playtime.

**Number three** I read books in the library after school.

**Number four** They play basketball in the gym.

**Number five** We play football on the field.

1 canteen 2 playground 3 library 4 gym 5 field

8. **หนังสือเรียน หน้า 12 Ex. 3** นักเรียนฟัง Audio และฝึกอ่านออกเสียงประโยคตามที่ฟัง ครูถามนักเรียนว่า ประโยคเหล่านี้หมายความว่าอะไร (เบนทำอะไรบ้างที่โรงเรียนในวันจันทร์ ในตอนเช้าเขามีเรียนวิทยาศาสตร์และภูมิศาสตร์ ตอน 11:45 น. เขารับประทานอาหารกลางวันที่โรงอาหาร)

9. ครูเขียนตารางง่าย ๆ บนกระดาน และบอกนักเรียนว่านี่คือตารางกิจกรรมที่ Tom ทำที่โรงเรียนเป็นประจำในวันจันทร์ จากนั้นให้นักเรียน 1 คน สนทนากับครู ดังนี้

Monday

|  |  |  |  |
| --- | --- | --- | --- |
| In the morning | 11:45 | In the afternoon | After school |
| art  science | lunch | English  maths | play in the  playground |

**Teacher:** What does Tom do at school on Monday?

**Student 1:** In the morning, he’s got art and science.

At 11:45 he has lunch.

In the afternoon, he’s got English and maths.

After school he plays in the playground.

ครูเขียนบทสนทนาบนกระดานและขีดเส้นใต้ที่ does, ’s got, has got และ plays แล้วให้นักเรียนช่วยกันทบทวนว่า ทำไมในประโยคคำถามจึงใช้ does ไม่ใช้ do และในประโยคคำตอบทำไมจึงใช้ has ไม่ใช้ have เมื่อได้คำตอบจากนักเรียนแล้วครูสรุปให้ฟังว่า ในการพูดเกี่ยวกับสิ่งที่เกิดขึ้นเป็นประจำคำกริยาต้องเติม s/es เมื่อประธานเป็นเอกพจน์ ส่วนประโยคคำถามจะใช้ does เข้ามาช่วย แต่คำกริยาจะอยู่ในรูปเดิม

|  |  |  |
| --- | --- | --- |
| What does | ประธานเอกพจน์ (ยกเว้น I และ you) | do at school on Monday? |
| What do | ประธานพหูพจน์  (รวม I และ you) |
|  |  |  |

ต่อมาครูเปลี่ยนข้อมูลในตารางบนกระดานและถามคำถาม ให้นักเรียนในชั้นช่วยกันบอกคำตอบ

**ขั้น Practice**

1. **หนังสือเรียนหน้า 13 Ex. 4** ครูถามว่าตัวละครในภาพคือใคร (Harry) นักเรียนดูภาพแต่ละภาพแล้วบอกกิจกรรมที่ Harry ทำ และบอกคำศัพท์ที่เกี่ยวข้องกับภาพเหล่านี้เพื่อเตรียมพร้อมก่อนการฟัง เช่น have lunch, play the guitar, read books, play football, do an experiment แล้วให้ช่วยกันแต่งประโยคจากภาพ เช่น Harry has lunch in the canteen. เพื่อให้นักเรียนเปลี่ยนรูปของคำกริยาให้สอดคล้องกับประธาน

2. **หนังสือเรียน หน้า 13 Ex. 4** ครูเปิด Audio ให้นักเรียนฟัง 2 ครั้ง ครั้งแรกให้นักเรียนฟังและใส่คำตอบให้ได้มากที่สุด ครั้งที่ 2 ตรวจทานคำตอบและพยายามตอบคำถามข้อที่ยังไม่ได้ตอบให้ครบ



What does Harry do at school?

**Number one** Harry has got science in the morning.

**Number two** He plays football with his friends at playtime.

**Number three** He has lunch in the canteen.

**Number four** In the afternoon, he plays the guitar in the music room.

**Number five** Harry reads books in the library after school.

ครูรวบรวมคำตอบจากนักเรียนโดยการถามคำถาม แล้วเฉลยคำตอบที่ถูกต้องพร้อมกัน

**Teacher:** What does Harry do at school in the morning?

**Student 1:** He’s got English in the morning.

**Student 2:** He’s got science in the morning.

**Student 3:** …

**Teacher:** Harry ทำอะไรตอนเช้า That’s right. He’s got science in the morning.

เขามีเรียนวิชาวิทยาศาสตร์ค่ะ/ครับ

ครูสังเกตว่าหากมีนักเรียนตอบผิดหลายคน ครูนำ Audio script มาติดบนกระดาน แล้วเปิด Audio ให้นักเรียนฟังอีกครั้งเพื่อให้เข้าใจสิ่งที่ฟังมากยิ่งขึ้น

a 3 b 4 c 5 d 2 e 1

3. นักเรียนดูภาพในหนังสือเรียน หน้า 13 Ex. 4 แล้วจับคู่กันฝึกพูดถามตอบเกี่ยวกับกิจกรรมที่ Harry ทำ เช่น

**Student 1:** In picture a, what does Harry do at school?

**Student 2:** He has lunch.

**Student 1:** In picture b, what does Harry do at school?

**Student 2:** Harry plays the guitar.

โดยครูเดินสังเกตขณะนักเรียนฝึกพูดและให้ feedback เพื่อปรับปรุงแก้ไข เสร็จแล้วครูสุ่มเรียกนักเรียน 2-3 คู่ ออกมาพูดหน้าชั้นเรียน

4. **หนังสือเรียน หน้า 13 Ex. 5** นักเรียนดูภาพและบอกคำศัพท์ จากนั้นอ่านบทสนทนาที่ให้มา แล้วจับคู่ ฝึกพูดถามตอบเกี่ยวกับกิจกรรมที่ Mark ทำในวันพุธในช่วงเช้า พักกลางวัน ช่วงบ่าย และหลังเลิกเรียนครูเดินสังเกตขณะนักเรียนทำกิจกรรมและให้ feedback เพื่อให้นักเรียนนำไปปรับปรุงแก้ไขการพูดให้ดีขึ้น

**ขั้น Production**

1. นักเรียนจับคู่สนทนาเกี่ยวกับสิ่งที่คู่ของตัวเองทำที่โรงเรียนใน 1 วัน และทำแผนภาพแสดงข้อมูลดังกล่าว โดยออกแบบให้สร้างสรรค์ให้แตกต่างจากตัวอย่างในหนังสือเรียนหน้า 13 Ex. 5 แล้วจับคู่กับเพื่อนใหม่เพื่อสลับกันพูดถามตอบเกี่ยวกับข้อมูลของบุคคลในแผนภาพ

2. นักเรียนนำข้อมูลที่ได้จากการพูดถามตอบมาเขียนแล้วออกมาพูดนำเสนอแผนภาพของตนเองให้เพื่อนฟัง เช่น On Wednesday, (Pang) has got maths and science in the morning. In the afternoon, she has got English, art and PE. After school, she plays with her friends. โดยย้ำให้นักเรียนพูดอย่างมั่นใจและใช้ภาษาท่าทางประกอบ แล้วเพื่อนที่ฟังร่วมกันให้ feedback หากเวลาไม่พอให้นักเรียนมาพูดให้ครูฟังนอกเวลาเรียนหรือให้ผู้ปกครองอัดคลิปการพูดมาส่งครู

**ขั้น Wrap up**

1. นักเรียนร่วมกันอภิปรายความรู้ที่ได้เรียนในชั่วโมงนี้ โดยบอกคำศัพท์ที่เรียนและโครงสร้างประโยคที่ใช้ถามตอบเกี่ยวกับกิจกรรมที่ทำที่โรงเรียน จากนั้นครูถามนักเรียนว่า ในภาษาไทยมีการเปลี่ยนรูปของคำกริยาตามประธานหรือไม่ (ไม่มี) ครูย้ำว่าในภาษาอังกฤษจะมีการเปลี่ยนรูปของคำกริยาเพื่อบอกว่าสิ่งที่พูดเกิดขึ้นเวลาใด ซึ่งในภาษาอังกฤษเรียกว่า tense นั่นเอง โดยการบอกเล่าสิ่งที่เกิดขึ้นเป็นประจำ/กิจวัตรประจำวันเป็น tense ที่เรียกว่า Present simple

2. นักเรียนทำกิจกรรม Traffic lights เพื่อประเมินความเข้าใจของตนเองที่มีต่อบทเรียนในวันนี้ ครูนำข้อมูลของนักเรียนไปเตรียมการสอนต่อไป และจัดกิจกรรมซ่อมเสริมให้กับนักเรียนที่ประเมินว่าตนเองยังไม่เข้าใจบทเรียนในวันนี้


**คู่คิดครู**

กิจกรรม Traffic lights ใช้เพื่อให้นักเรียนตรวจสอบความเข้าใจของตนเอง โดยการระบายสี ดังนี้

**สีเขียว** หมายถึง ฉันเข้าใจบทเรียนในวันนี้ดีแล้ว ไม่มีข้อสงสัย

**สีเหลือง** หมายถึง ฉันเข้าใจบทเรียนพอสมควร แต่ยังมีข้อสงสัย คือ ...

**สีแดง** หมายถึง ฉันไม่เข้าใจบทเรียนในวันนี้และต้องการความช่วยเหลือ



**Homework**

⦁ **หนังสือแบบฝึกหัด หน้า 10 Ex. 2** และ**หน้า 11 Ex. 3-4** นักเรียนทำแบบฝึกหัดที่ครูมอบหมายเป็นการบ้าน

**หนังสือแบบฝึกหัด หน้า 10 Ex. 2**

1 library 2 field 3 science lab

4 playground 5 do an experiment

**หนังสือแบบฝึกหัด หน้า 11 Ex. 3**

2 has lunch 3 has got music and PE 4 plays football

**หนังสือแบบฝึกหัด หน้า 11 Ex. 4**

1 like 2 read 3 play

4 goes 5 has

⦁ **My word book** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์

**7. การวัดและประเมินผล**

| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| --- | --- | --- | --- | --- | --- | --- |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/2 | อ่านออกเสียงคำศัพท์เกี่ยวกับสถานที่ในโรงเรียนและกิจกรรมได้ถูกต้อง | สังเกตการอ่าน ออกเสียงคำศัพท์ | แบบสังเกตการอ่านออกเสียงคำ/วลี ชุดที่ 1 | ร้อยละ 70 | ครู | ระหว่างการทำกิจกรรม |
| ต 1.1 ป.4/2  ต 1.1 ป.4/3 | สะกดคำและบอกความหมายของคำศัพท์เกี่ยวกับสถานที่ในโรงเรียนและกิจกรรมได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 | ครู | หลังการทำกิจกรรม |
| ต 1.1 ป.4/3  ต 1.1 ป4/4 | ฟังและระบุภาพตรงตามความหมายของประโยคที่ฟังหรือตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 | ครู | หลังการทำกิจกรรม |
| ต 1.2 ป.4/4 | พูดขอและให้ข้อมูลเกี่ยวกับกิจกรรมที่เพื่อนทำเป็นประจำที่โรงเรียนผ่านแผนภาพได้อย่างคล่องแคล่ว | สังเกตการพูดขอและให้ข้อมูลเกี่ยวกับกิจกรรมที่ทำเป็นประจำที่โรงเรียน | แบบสังเกตการพูด | ระดับคุณภาพ  พอใช้ | ครู | ระหว่างการทำกิจกรรม |
| ต 1.3 ป.4/2  ต 2.1 ป.4/1  ต 4.1 ป.4/1 | พูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียนผ่านแผนภาพได้มั่นใจ | ประเมินการพูดให้ข้อมูลเกี่ยวกับกิจกรรมที่ผู้อื่นทำเป็นประจำที่โรงเรียน | แบบประเมินการพูด | ระดับคุณภาพ  พอใช้ | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 12-13

8.2 หนังสือแบบฝึกหัด Rise 4 ป.4 หน้า 10-11

8.3 Class Audio ประกอบสื่อฯ ชุด Rise 4 ป.4

8.4 บัตรภาพ

**แผนการจัดการเรียนรู้ที่ 4 My friends’ routines**

**เวลา 1 ชั่วโมง**

**จุดประสงค์ (Objective)**

* เขียนให้ข้อมูลเกี่ยวกับกิจวัตรประจำวันของผู้อื่นประกอบแผนภาพ Venn Diagram ได้อย่างถูกต้อง
* บอกความแตกต่างของการออกเสียงท้ายคำในภาษาไทยกับภาษาอังกฤษได้
* อ่านออกเสียงข้อความสั้น ๆ เกี่ยวกับกิจวัตรประจำวันของผู้อื่นได้อย่างถูกต้องตามหลักการอ่าน

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

**มาตรฐาน ต 1.1** **เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น**

**อย่างมีเหตุผล**

**ตัวชี้วัด**

ต 1.1 ป.4/2อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูด

เข้าจังหวะถูกต้องตามหลักการอ่าน

#### มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน

#### ตัวชี้วัด

#### ต 1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

#### ต 1.3 ป.4/2 พูด/วาดภาพแสดงความสัมพันธ์ของสิ่งต่าง ๆ ใกล้ตัวตามที่ฟังหรืออ่าน

มาตรฐาน ต 2.2 เข้าใจความเหมือนและความแตกต่างระหว่างภาษาและวัฒนธรรมของเจ้าของภาษา กับภาษาและวัฒนธรรมไทย และนำมาใช้อย่างถูกต้องและเหมาะสม

#### ตัวชี้วัด

ต 2.2 ป.4/1 บอกความแตกต่างของเสียงตัวอักษร คำ กลุ่มคำ ประโยค และข้อความของภาษาต่างประเทศและภาษาไทย

2. สาระสำคัญ/ความคิดรวบยอด

การเขียนสื่อสารให้ข้อมูลเกี่ยวกับกิจวัตรประจำวันของตนเองและผู้อื่น จำเป็นต้องรู้คำศัพท์และโครงสร้างประโยค โดยต้องใช้รูปของคำกริยาให้สอดคล้องกับประธาน จึงจะทำให้การเขียนสื่อสารถูกต้องตามหลักภาษา และการเข้าใจความแตกต่างระหว่างการออกเสียงท้ายคำระหว่างภาษาอังกฤษกับภาษาไทย จะช่วยให้การอ่านออกเสียงข้อความถูกต้องตามหลักการอ่าน

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) get up, have breakfast, go to school, go home, have dinner, go to bed, … o’clock, half past …, a quarter to …, a quarter past …, music, art, PE, maths, science, English, geography, history

**Pronunciation:** verbs ending in -s/-es (likes, takes, starts, reads, plays, does, goes, finishes, watches, misses)

**Function:** describing someone’s school days

**Structure:** Maria goes to school at eight o’clock. She likes music. She plays basketball.

**2) Language Skills**

**Writing:** เขียนให้ข้อมูลเกี่ยวกับกิจวัตรประจำวันของผู้อื่น

**4. สมรรถนะสำคัญของผู้เรียน**

4.1 ความสามารถในการสื่อสาร

- เขียนถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

**5. คุณลักษณะอันพึงประสงค์**

5.1 ใฝ่เรียนรู้

5.2 มุ่งมั่นในการทำงาน

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. ทบทวนคำศัพท์เกี่ยวกับสถานที่ในโรงเรียน โดยแบ่งนักเรียนเป็น 2 กลุ่ม เล่นเกม OX โดยครูทำตาราง 9 ช่อง บนกระดานและเขียนชื่อสถานที่ลงในแต่ละช่อง ให้นักเรียนทั้ง 2 กลุ่ม ผลัดกันเลือกคำศัพท์ ในตาราง แล้วพูดประโยคโดยใช้คำศัพท์ที่เลือก เช่น We play football on the field. หากพูดประโยค ได้ถูกต้อง ครูทำสัญลักษณ์ของ O หรือ X ของกลุ่มนั้นในตารางช่องดังกล่าว กลุ่มที่ทำสัญลักษณ์ติดกัน 3 ช่อง ก่อนในแนวใดก็ได้เป็นกลุ่มที่ชนะ

|  |  |  |
| --- | --- | --- |
| gym | canteen | field |
| library | science lab | playground |
| art  room | classroom | music room |

**ขั้น Presentation**

1. ครูถามนักเรียนว่า What do you do every day? แล้วอธิบายว่าสิ่งเหล่านี้เรียกว่ากิจวัตรประจำวัน ซึ่งใช้ Present simple tense เช่น

I play football every day.

He play**s** football every day.

2. ครูเล่ากิจวัตรประจำวันของเด็ก 1 คน พร้อมทั้งเขียนบนกระดาน เช่น Tim gets up at 6 o’clock. He goes to school at 6:45. He’s got maths and English in the morning. He has lunch at 12 o’clock. He goes home at 3:30. แล้วให้นักเรียนช่วยกันบอกโครงสร้างประโยคของ Present simple จากตัวอย่างที่ครูเขียน

ประธานเอกพจน์ + คำกริยาเติม s/es

ประธานพหูพจน์/I/You + คำกริยาไม่เติม s/es

3. **หนังสือเรียน หน้า 14 Remember!** นักเรียนดูข้อความในกรอบแล้วช่วยกันบอกหลักการเติม s/es ท้ายคำกริยาจนได้ข้อสรุปร่วมกัน แล้วครูช่วยสรุปอีกครั้ง

**คู่คิดครู**

เราจะเติม s/es ท้ายคำกริยา เมื่อประธานเป็นเอกพจน์บุรุษที่ 3 โดยมีหลักการเติม s/es ดังนี้

1) คำกริยาทั่วไปเติม s ได้เลย เช่น

like - likes play - plays read - reads

start - starts take - takes

2) คำกริยาที่ลงท้ายด้วย o และ sh จะเติม es เช่น

do - does go - goes finish - finishes

ส่วนคำกริยา have เมื่อประธานเป็นเอกพจน์บุรุษที่ 3 จะเปลี่ยนเป็น has

จากนั้นครูให้นักเรียนฝึกอ่านออกเสียงคำกริยารูปเอกพจน์ในกรอบ Remember พร้อมกัน แล้วถามนักเรียนว่า ในภาษาไทย เรามีการผันคำกริยาไปตามประธานหรือไม่ (ไม่) และมีการออกเสียงท้ายคำหรือไม่ (ไม่) เพื่อให้นักเรียนเปรียบเทียบระหว่างภาษาไทยกับภาษาอังกฤษ

**คู่คิดครู**

คำกริยาที่เติม -s/-es เสียงท้ายคำ ออกเสียงได้ 3 แบบ คือ


1. คำที่ลงท้ายด้วยเสียงไม่ก้อง เช่น k, t เสียงท้ายออกเสียงเป็น /s/ เช่น likes, takes, starts
2. คำที่ลงท้ายด้วยเสียงก้อง เช่น d, สระ เสียงท้ายออกเสียงเป็น /z/ เช่น reads, plays, does, goes
3. คำที่ลงท้ายด้วย sh, ch, ss เสียงท้ายออกเสียงเป็น /iz/ เช่น finishes, watches, misses

4. **หนังสือเรียน หน้า 14 Ex. 6** ครูตรวจสอบความเข้าใจของนักเรียนโดยให้เวลานักเรียนสั้น ๆ อ่านประโยคแล้วเลือกคำกริยาให้ถูกต้อง จากนั้นครูให้นักเรียนพูดรายงานคำตอบ พร้อมอธิบายเหตุผลประกอบ แล้วครูเฉลยคำตอบที่ถูกต้อง

1 goes 2 has 3 play 4 reads 5 go 6 like

5. ครูวาดวงกลม 2 วง ซ้อนกันบางส่วนบนกระดาน โดยวงกลมฝั่งซ้ายเขียน Tony วงกลมฝั่งขวาเขียน Max และตรงส่วนที่ซ้อนทับกันเขียน Tony and Max

Tony and Max




Tony

Max

ครูบอกว่าแผนภาพนี้คือ Venn Diagram และถามนักเรียนว่า รู้หรือไม่ว่าแผนภาพนี้แสดงข้อมูลอะไร

เมื่อนักเรียนบอกคำตอบแล้วครูอธิบายให้นักเรียนฟังว่า แผนภาพ Venn Diagram ใช้แสดงความเหมือนและความแตกต่างของคน 2 คน หรือสิ่งของ 2 สิ่ง โดยพื้นที่ที่ซ้อนกันตรงกลางแสดงข้อมูลที่เหมือนกัน ส่วนพื้นที่ด้านซ้ายและด้านขวาของวงกลมแสดงข้อมูลที่แตกต่างกันของแต่ละคนหรือแต่ละสิ่ง จากนั้นครูเขียนข้อมูลของ Tony และ Max ลงใน Venn Diagram บนกระดาน



Tony

Max

* likes reading
* likes playing games
* goes home at 5:30
* likes writing
* likes watching TV
* goes home at 5:00
* like playing football
* have lunch in the canteen

แล้วยกตัวอย่างประโยค เช่น

Both Tony and Max like playing football.

Tony likes reading but Max likes writing.

ครูให้นักเรียนสังเกตการใช้ both และ but แล้วอธิบายเพิ่มเติม

**คู่คิดครู**

Both แปลว่า ทั้งคู่ ใช้นำหน้าคำนาม แต่ตามหลังคำสรรพนามเช่น

**Both** her brothers are living in Japan.

We **both** like rock music.

Both of + คำสรรพนามรูปกรรมเช่น

**Both of** us like rock music.

โดยปกติแล้วจะไม่ใช้ both ในประโยคปฏิเสธ แต่ใช้ Neither แทน (neither หมายถึง ไม่ทั้งคู่) เช่น

**Neither of them** can cook. (ในประโยคที่ใช้ neither จะไม่มี not)

ส่วน **but** ใช้เชื่อมประโยคที่ขัดแย้งกัน เช่น

I like watching movies **but** my sister likes reading comics.

จากนั้นนักเรียนช่วยกันแต่งประโยคจากข้อมูลอื่นในแผนภาพ Venn Diagram เช่น

Tony has lunch in the canteen. He goes home at 5:30. He likes playing games.

Max has lunch in the canteen. He goes home at 5 o’clock. He likes watching TV.

**Both** Tony and Max have lunch in the canteen.

Tony likes playing games **but** Max likes watching TV.

Tony goes home at 5:30 **but** Max goes home at 5 o’clock.

ครูสังเกตว่านักเรียนใช้รูปของคำกริยาสอดคล้องกับประธานของประโยคหรือไม่ หากไม่ ครูอาจสรุป ให้ฟังอีกครั้ง แล้วให้นักเรียนแก้ไขข้อมูลให้ถูกต้อง

**ขั้น Practice**

1. **หนังสือเรียน หน้า 14 Ex. 7** นักเรียนดูแผนภาพ Venn Diagram แล้วช่วยกันเติมคำตอบจากข้อมูลในแผนภาพ ครูรวบรวมคำตอบจากนักเรียนและเฉลยคำตอบพร้อมกัน ครูชี้ให้นักเรียนสังเกตรูปของคำกริยาในประโยคและถามนักเรียนว่า รูปของคำกริยาในข้อ 1-2 กับข้อ 3 เหมือนกันหรือไม่ เพราะอะไร เพื่อกระตุ้นให้นักเรียนทบทวนการใช้รูปของคำกริยาให้สอดคล้องกับประธานของประโยคซึ่งเป็นลักษณะที่ไม่มีในภาษาไทย

1 eight o’clock, music, basketball 3 like, have

2 goes to school, likes, play

2. นักเรียนทั้งชั้นอ่านออกเสียงประโยคในหนังสือเรียน หน้า 14 Ex. 7 พร้อมกัน โดยเน้นออกเสียงคำกริยาที่ลงท้ายด้วย s/es ให้ชัดเจน แล้วครูสุ่มเรียกนักเรียนอ่านทีละคน

**ขั้น Production**

1. นักเรียนถามเพื่อน 2 คน โดยใช้คำถาม ดังนี้

What time do you go to school? What subject do you like?

What sport do you do?

แล้วนำข้อมูลที่ได้มาทำแผนภาพ Venn Diagram และเขียนอธิบายข้อมูลตามแผนภาพ ครูย้ำให้นักเรียนออกแบบแผนภาพให้สร้างสรรค์ แตกต่างจากต้นแบบ เมื่อทำงานเสร็จให้นักเรียนจับคู่ ผลัดกันพูดให้ feedback ผลงานของเพื่อน หลังจากนั้นให้แก้ไขตาม feedback ที่เพื่อนแนะนำ

2. สุ่มเรียกนักเรียนลุกขึ้นอ่านงานเขียนของตัวเอง ครูสังเกตนักเรียนว่าออกเสียง s/es ท้ายคำกริยาหรือไม่ และให้ feedback เพื่อให้นักเรียนไปปรับปรุงแก้ไข

**ขั้น Wrap up**

1. ครูถามนักเรียนว่า วันนี้ได้เรียนเรื่องอะไรบ้าง ให้นักเรียนสรุปความรู้คนละ 1 ประโยค จากนั้นครูให้นักเรียนแบ่งเป็น 2 กลุ่ม เล่นเกม OX แข่งกันแต่งประโยคโดยใช้ both และ but หากแต่งได้ถูกต้องจะมีสิทธิ์ทำเครื่องหมาย O หรือ X กลุ่มที่ทำเครื่องหมายติดกันก่อนครบ 3 ช่อง เป็นผู้ชนะ

2. ครูถามนักเรียนว่า กิจกรรมที่นักเรียนได้เรียนในวันนี้กิจกรรมใดที่ยากสำหรับนักเรียนบ้าง เพื่อนำข้อมูลไปใช้ในการเตรียมการสอนคาบถัดไป

**Homework**

⦁ **หนังสือแบบฝึกหัด หน้า 12 Exs. 5-6** นักเรียนทำแบบฝึกหัดที่ครูมอบหมายเป็นการบ้าน

**หนังสือแบบฝึกหัด หน้า 12 Ex. 5**

2 plays with her friend 3 has lunch

4 has got PE 5 goes home

**หนังสือแบบฝึกหัด หน้า 12 Ex. 6**

1 gets up 2 have 3 go

4 plays 5 reads

⦁ **My word book** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/2 | สังเกตการอ่าน  ออกเสียงข้อความสั้น ๆ | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ระดับคุณภาพ  พอใช้ | ครู | ระหว่างการทำกิจกรรม |
| ต 1.3 ป.4/1  ต 1.3 ป.4/2 | เขียนให้ข้อมูลเกี่ยวกับกิจวัตรประจำวันของผู้อื่นลงในแผนภาพ Venn Diagram ได้อย่างถูกต้อง | ประเมินชิ้นงานแผนภาพ Venn Diagram | แบบประเมินชิ้นงาน | ระดับคุณภาพ  พอใช้ | ครู | หลังการทำกิจกรรม |
| ต 2.2 ป.4/1 | บอกความแตกต่างของการออกเสียงท้ายคำในภาษาอังกฤษกับภาษาไทย | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ระดับคุณภาพ  พอใช้ | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 14

8.2 หนังสือแบบฝึกหัด Rise 4 ป.4 หน้า 12

8.3 อุปกรณ์การทำชิ้นงาน ได้แก่ กระดาษ A4 กระดาษสี กรรไกร กาว และสี

**แผนการจัดการเรียนรู้ที่ 5 My friend’s school day**

**เวลา 1 ชั่วโมง**

**จุดประสงค์ (Objectives)**

* อ่านและตอบคำถามได้อย่างถูกต้อง
* เขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่นได้อย่างถูกต้อง
* อ่านออกเสียงข้อความสั้น ๆ ให้ข้อมูลเกี่ยวกับชีวิตในโรงเรียนและกิจวัตรประจำวันของตนเอง

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

#### มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น อย่างมีเหตุผล

**ตัวชี้วัด**

ต 1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูด

เข้าจังหวะถูกต้องตามหลักการอ่าน

ต 1.1 ป.4/4 ตอบคำถามจากการฟังและอ่านประโยค บทสนทนา และนิทานง่าย ๆ

#### มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน

**ตัวชี้วัด**

ต 1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

**สาระที่ 4 ภาษากับความสัมพันธ์กับชุมชนและโลก**

#### มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม

**ตัวชี้วัด**

ต 4.1 ป.4/1 ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

2. สาระสำคัญ/ความคิดรวบยอด

การเขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น เป็นพื้นฐานสำคัญในการสื่อสาร ผู้เรียนจำเป็นต้องรู้คำศัพท์และโครงสร้างประโยค โดยเน้นการใช้รูปของคำกริยาให้สอดคล้องกับประธาน จึงจะทำให้เขียนสื่อสารได้อย่างถูกต้องและเหมาะสม

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) get up, have breakfast, go to school, go home, have dinner, go to bed, … o’clock, half past …, a quarter to …, a quarter past …, music, art, PE, maths, science, English, geography, history

**Function:** describing someone’s school days, daily routine and yours.

**Structure:** I go to school at seven o’clock. I’ve got English and music in the morning. I have lunch at half past eleven.

Ben goes to school at eight o’clock. He’s got science and maths in the morning. He has lunch at half past eleven.

**2) Language Skills**

**Reading:** อ่านและตอบคำถาม

**Writing:** เขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น

**4. สมรรถนะสำคัญของผู้เรียน**

4.1 ความสามารถในการสื่อสาร

- เขียนถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

**5. คุณลักษณะอันพึงประสงค์**

5.1 ใฝ่เรียนรู้

5.2 มุ่งมั่นในการทำงาน

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. ทบทวนคำศัพท์เกี่ยวกับวันในสัปดาห์ โดยครูเปิดเพลง The 7 Days of the Week Song ของช่อง The Learning Station จาก www.youtube.com ให้นักเรียนฟังและฝึกร้องตาม โดยให้นักเรียนร้องเพลงและแสดงท่าทางประกอบตามเนื้อเพลงเพื่อความสนุกสนาน

3. ทบทวนวลีเกี่ยวกับกิจวัตรประจำวันด้วยการเล่นเกมใบ้คำ โดยครูขออาสาสมัครนักเรียน 1 คน ออกมาแสดงท่าทาง เช่น get up, have lunch, play football, go to bed แล้วครูถามคำถาม ให้นักเรียนบอกสิ่งที่เพื่อนทำ เช่น

**Student 1:** (นักเรียนชายทำท่าบิดขี้เกียจเพิ่งตื่นนอน)

**Teacher:** What does he do?

**Students:** He gets up.

**ขั้น Pre-reading**

1. ครูสุ่มถามนักเรียน 1 คน ว่า What time do you come to school? (คุณมาโรงเรียนกี่โมง) What time do you go home? (คุณกลับบ้านกี่โมง) และ What subjects have you got today? (วันนี้คุณมีเรียนวิชาอะไรบ้าง) จากนั้นเขียนประโยคคำถามและคำตอบของนักเรียนบนกระดาน ให้นักเรียนช่วยกันอธิบายความหมาย

2. ครูถามนักเรียนในชั้นเกี่ยวกับคำตอบของเพื่อน เช่น What time does (Som) come to school? แล้วครูเขียนประโยคนั้นด้านล่างคำตอบเดิม ให้นักเรียนอ่านคำตอบบนกระดาน จากนั้นครูถามนักเรียนว่า หากเปลี่ยนประธานของประโยคเป็น He/She ซึ่งเป็นเอกพจน์บุรุษที่ 3 คำกริยาต้องอยู่ในรูปใด แล้วให้นักเรียนในชั้นช่วยกันเปลี่ยนคำกริยาที่ครูขีดเส้นใต้ให้อยู่ในรูปที่ถูกต้อง เช่น

I come to school at 7 o’clock. ⇨ She comes

I go home at 4:30. ⇨ She goes

I have got science and music in the morning. ⇨ She has got

I have got art and English in the afternoon. ⇨ She has got

3. นักเรียนดูภาพในบทอ่านในหนังสือเรียนหน้า 15 Ex. 8 แล้วคาดเดาเนื้อหาก่อนการอ่าน หรือบอกคำศัพท์ที่คาดว่าจะได้เจอ เช่น science, art, football

**ขั้น Reading**

1. **หนังสือเรียน หน้า 15 Ex. 8** นักเรียนอ่านประโยคข้อ 1-5 ที่ให้มา แล้วอ่านบทอ่านแบบ scanning อย่าง รวดเร็วด้วยตนเอง แล้วเลือกคำตอบข้อ 1-5 ครูรวบรวมคำตอบจากนักเรียนแล้วเฉลยคำตอบที่ถูกต้อง

1 false 2 false 3 true 4 true 5 true

2. ครูเปิด Audio ให้นักเรียนฟัง 1 ครั้ง หลังจากนั้นครูเปิด Audio นักเรียนอ่านออกเสียงตาม แล้วสุ่มเรียกนักเรียนอ่านทีละคน

**ขั้น Post-reading**

1. **หนังสือเรียน หน้า 15 Ex. 9** นักเรียนเลือกวันที่ตนเองชอบ 1 วัน แล้วเขียนเกี่ยวกับกิจวัตรประจำวันของตนเองในวันดังกล่าว ก่อนเขียนครูถามนักเรียนว่า ในการเขียนเล่าเกี่ยวกับตนเองประธานของประโยคคือคำสรรพนามคำใด คำกริยาต้องอยู่ในรูปใด และในแต่ละช่องว่างควรเติมข้อมูลอะไรบ้าง เมื่อเขียนเสร็จให้นักเรียนตรวจทานงานของตนเอง และจับคู่กับเพื่อนผลัดกันอ่านงานเขียนของเพื่อนและพูดให้ feedback ทั้งในด้านตัวสะกด ไวยากรณ์ และเครื่องหมายวรรคตอน แล้วนักเรียนแก้ไขงานของตนเอง จากนั้นครูสุ่มเรียกนักเรียนออกมาอ่านงานเขียนของตนเองหน้าชั้นเรียน แล้วให้เด็กอ่อนจับคู่กับเด็กเก่งไปฝึกอ่านนอกเวลาเรียน แล้วมาอ่านให้ครูฟัง



(sample answer)

Today is Wednesday. I go to school at seven o’clock. I’ve got English and music in the morning. I have lunch at half past eleven.

In the afternoon, I’ve got science and PE. I go home at four o’clock.

**คู่คิดครู**

Adverbial phrases of time คือ วิเศษณ์วลีบอกเวลา เป็นวลีหรือกลุ่มคำที่ทำหน้าที่เป็นคำวิเศษณ์ (adverbs) ใช้บอกเวลา เช่น after school, every day, in the afternoon, at the weekend, at 5 o’clock, once a week วลีเหล่านี้เมื่ออยู่หน้าประโยคจะใส่เครื่องหมาย comma แต่หากอยู่หลังประโยคไม่ต้องใส่ เช่น

We eat breakfast in the morning.

In the morning***,*** we eat breakfast.

2. ครูเลือกงานเขียนของนักเรียน 1 คน และเขียนบนกระดาน หลังจากนั้นครูอธิบายว่าหากนักเรียนจะเขียนเกี่ยวกับเพื่อนคนนี้โดยใช้ข้อมูลของเพื่อน นักเรียนต้องเปลี่ยนคำใดในงานเขียนนี้ และเปลี่ยนเป็นคำใด คำตอบคือ I เปลี่ยนเป็น she ครูอธิบายเพิ่มเติมว่านักเรียนต้องเติม s/es ที่คำกริยาด้วยเพราะ she เป็นสรรพนามบุรุษที่ 3 จากนั้นครูขออาสมัครนักเรียนออกมาแก้ไขประโยคคนละ 1 ประโยค โดยแก้ไขเฉพาะคำสรรพนามและคำกริยา ครูเปลี่ยน I ในประโยคแรกเป็นชื่อของนักเรียนที่เป็นผู้เขียนงานเขียนนี้ดังนี้

Today is Wednesday. Suda goes to school at seven o’clock. ………

**ขั้น Wrap up**

1. แบ่งนักเรียนเป็น 2 กลุ่ม กลุ่มแรกให้ผลัดกันออกมาเขียนเล่ากิจวัตรประจำวันคนละ 1 ประโยค โดยใช้ประธานคือ I แล้วให้นักเรียนอีกกลุ่มออกมาเขียนประโยคของเพื่อนใหม่โดยใช้ประธาน He หรือ She

2. **หนังสือแบบฝึกหัด หน้า 13 Ex. 8** นักเรียนอ่านคำสั่งและช่วยกันบอกว่าต้องเขียนเกี่ยวกับอะไร เมื่อได้คำตอบว่าเขียนเกี่ยวกับชีวิตในโรงเรียนของ Ben แล้วครูถามว่า การเขียนเกี่ยวกับบุคคลอื่นรูปของคำกริยาต้องอยู่ในรูปใด เพราะอะไร จากนั้นให้นักเรียนไปเขียนเป็นการบ้าน

**Homework**

⦁ **หนังสือแบบฝึกหัด หน้า 13 Exs. 7-8** นักเรียนทำแบบฝึกหัดที่ครูมอบหมายเป็นการบ้าน

**หนังสือแบบฝึกหัด หน้า 13 Ex. 7**

1 true 2 false 3 true 4 false 5 true

**หนังสือแบบฝึกหัด หน้า 13 Ex. 8**

Today is Monday. Ben’s got science and English in the morning.

In the afternoon, he’s got maths and music. After school, he plays football.

He goes home at 4:15. He goes to bed at 9 o’clock

⦁ **My word book** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/4 | อ่านและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 | ครู | หลังการทำกิจกรรม |
| ต 1.3 ป.4/1 | เขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่นได้อย่างถูกต้อง | ประเมินการเขียนให้ข้อมูลเกี่ยวกับชีวิตในโรงเรียนและกิจวัตรประจำวันของตนเองและผู้อื่น | แบบประเมินการเขียน | ระดับคุณภาพ  พอใช้ | ครู | หลังการทำกิจกรรม |
| ต 1.1 ป.4/2  ต 4.1 ป.4/1 | อ่านออกเสียงงานเขียนของตนเอง | สังเกตพฤติกรรมการเรียนรู้ | แบบสังเกตพฤติกรรมการเรียนรู้ | ร้อยละ 60 | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 15

8.2 หนังสือแบบฝึกหัด Rise 4 ป.4 หน้า 13

8.3 Class Audio ประกอบสื่อฯ ชุด Rise 4 ป.4

8.4 คลิปวิดีโอจาก www.youtube.com

**แผนการจัดการเรียนรู้ที่ 6 I think it’s interesting!**

**เวลา 1 ชั่วโมง**

**จุดประสงค์ (Objectives)**

* อ่านออกเสียง สะกดคำ และบอกความหมายของคำคุณศัพท์ที่ใช้แสดงความคิดเห็นได้

อย่างถูกต้อง

* ฟังบทสนทนาและตอบคำถามได้อย่างถูกต้อง
* พูดแสดงความคิดเห็นเกี่ยวกับวิชาที่เรียนโดยแสดงสีหน้าท่าทางประกอบได้อย่างเหมาะสม

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

#### มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่าง ๆ และแสดงความคิดเห็น อย่างมีเหตุผล

**ตัวชี้วัด**

ต 1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่าย ๆ และบทพูดเข้าจังหวะถูกต้องตามหลักการอ่าน

ต 1.1 ป.4/3 เลือก/ระบุภาพ หรือสัญลักษณ์ หรือเครื่องหมาย ตรงตามความหมายของประโยคและข้อความสั้น ๆ ที่ฟังหรืออ่าน

**มาตรฐาน ต 1.2**  **มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/4พูด/เขียนเพื่อขอและให้ข้อมูลเกี่ยวกับตนเอง เพื่อนและครอบครัว

ต 1.2 ป.4/5พูดแสดงความรู้สึกของตนเองเกี่ยวกับเรื่องต่าง ๆ ใกล้ตัว และกิจกรรมต่าง ๆ ตามแบบที่ฟัง

**สาระที่ 2 ภาษาและวัฒนธรรม**

**มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้**

**อย่างเหมาะสมกับกาลเทศะ**

**ตัวชี้วัด**

ต 2.1 ป.4/1 พูดและทำท่าทางประกอบอย่างสุภาพตามมารยาทสังคมและวัฒนธรรมของเจ้าของภาษา

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.1 ใช้ภาษาต่างประเทศในสถานการณ์ต่าง ๆ ทั้งในสถานศึกษา ชุมชน และสังคม**

**ตัวชี้วัด**

ต 4.1 ป.4/1ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

2. สาระสำคัญ/ความคิดรวบยอด

การพูดแสดงความคิดเห็นเกี่ยวกับวิชาที่เรียน จำเป็นต้องรู้คำศัพท์เกี่ยวกับวิชาที่เรียนและคำคุณศัพท์ ที่ใช้แสดงความคิดเห็น โดยต้องออกเสียงได้อย่างถูกต้อง ใช้ภาษาและสีหน้าท่าทางประกอบได้อย่างเหมาะสม การสื่อสารจึงจะประสบความสำเร็จ

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) music, art, PE, maths, science, English, geography, history, boring, fun

**(opinion adjectives)** interesting, boring, fun, difficult, easy

**Pronunciation:** word stress (**in**teresting, **bor**ing, **dif**ficult, **ea**sy)

**Function:** giving opinions about school subjects

**Structure:** Do you like science?

Yes, I do. I think it’s interesting.

**2) Language Skills**

**Listening:**  ฟังและตอบคำถาม

**Speaking:** พูดขอและให้ข้อมูลเกี่ยวกับวิชาที่ชอบ

พูดแสดงความคิดเห็นเกี่ยวกับวิชาที่เรียน

**4. สมรรถนะสำคัญของผู้เรียน**

4.1 ความสามารถในการสื่อสาร

- พูดถ่ายทอดความคิด ความรู้สึก และทัศนะของตนเองจากสารที่อ่าน ฟัง หรือดูตามที่กำหนดได้

**5. คุณลักษณะอันพึงประสงค์**

5.1 ใฝ่เรียนรู้ 5.2 มุ่งมั่นในการทำงาน

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. เล่นเกม Spelling bee ทบทวนคำศัพท์เกี่ยวกับชื่อวิชา โดยครูกำหนดคำศัพท์แล้วสุ่มเรียกนักเรียนจากเลขที่ ให้นักเรียนสะกดคำที่ครูบอก เช่น

**Teacher:** Spell the word ‘science’, please.

**Student 1:** S-C-I-E-N-C-E.

3. ครูสุ่มถามนักเรียนเกี่ยวกับวิชาที่ชอบ โดยใช้ Do you like …? แล้วสุ่มเรียกนักเรียนออกมายืน หน้าชั้นเรียนครั้งละ 1 คน แล้วแบ่งนักเรียนออกเป็น 2 กลุ่ม ให้แต่ละกลุ่มผลัดกันทายว่าเพื่อนชอบวิชาอะไรโดยใช้โครงสร้าง Do you like …? เช่น

**Group 1:** Do you like science?

**Student 1:** No, I don’t.

**Group 2:** Do you like English?

**Student 1:** Yes, I do.

จากนั้นครูแนะนำว่า เราควรอธิบายเหตุผลประกอบด้วยว่าทำไมชอบหรือไม่ชอบวิชานั้น ซึ่งนักเรียนจะได้เรียนในวันนี้

**ขั้น Pre-listening**

1. **หนังสือเรียน หน้า 16 Ex. 1** ครูทบทวนและนำเสนอคำคุณศัพท์ที่ใช้แสดงความคิดเห็น โดยแสดง บัตรภาพคำศัพท์ต่อไปนี้ boring (น่าเบื่อ), fun (สนุก), interesting (น่าสนใจ), difficult (ยาก) และ easy (ง่าย) แล้วเปิด Audio ให้นักเรียนฟัง 1 ครั้ง นักเรียนชี้ตามคำศัพท์ที่ได้ยิน หลังจากนั้นนักเรียนช่วยกันบอกความหมายจากภาพ หากบอกความหมายภาพใดไม่ถูกต้อง ครูช่วยยกตัวอย่าง จากนั้นครูสุ่มแสดงบัตรภาพทีละใบ ให้นักเรียนบอกคำศัพท์ด้วยตนเอง



interesting boring fun difficult easy

2. ครูออกเสียงคำว่า interesting แล้วถามนักเรียนว่า คำนี้มีกี่พยางค์ เมื่อได้คำตอบว่า 3 พยางค์แล้ว ครูถามว่า มีตัวอักษรในคำนี้ 1 ตัวที่ไม่ออกเสียง คือตัวอักษรใด (ตัว e ตัวแรก ไม่ออกเสียง) แล้วให้นักเรียนฝึกออกเสียงคำนี้ตามครูหลาย ๆ ครั้ง ต่อมาครูถามว่า คำศัพท์ใดใน Ex. 1 เป็นคำศัพท์ที่มีความหมายในเชิงบวก (interesting, fun) และคำศัพท์ใดที่มีความหมายในเชิงลบ (boring, difficult) โดยคำว่า easy มีความหมายได้ทั้งเชิงบวกและเชิงลบขึ้นอยู่กับบริบทและสีหน้าท่าทางของผู้พูด เช่น I don’t like science. It’s easy. (ทำหน้าไม่ชอบ) หรืออาจพูดว่า I like science. It’s easy. (ทำหน้ายิ้มประกอบการพูด) ก็ได้ ครูชี้ให้เห็นว่าเจ้าของภาษามักมีการแสดงสีหน้าท่าทางประกอบการพูดเพื่อสื่อความหมายให้ชัดเจนขึ้น และแนะนำให้นักเรียแสดงสีหน้าท่าทางประกอบการพูดแสดงความรู้สึกชอบ ไม่ชอบ ให้ชัดเจน

**คู่คิดครู**

คำว่า interesting /ˈɪntrəstɪŋ/ ออกเสียงเป็น 3 พยางค์ เนื่องจาก ตัว e ตัวแรกไม่ออกเสียง int*e*resting โดยลงเสียงหนักที่พยางค์แรก

3. **หนังสือเรียน หน้า 16 Ex. 2** ครูบอกว่าในภาษาอังกฤษจะมีการลงเสียงหนักเบาในคำ ซึ่งลักษณะเช่นนี้ไม่มีในภาษาไทย จากนั้นครูเปิด Audio ให้นักเรียนฟัง 1 ครั้ง นักเรียนช่วยกันบอกว่าแต่ละคำลงเสียงหนักที่พยางค์ใด จนได้คำตอบว่าพยางค์แรก ครูให้นักเรียนสังเกตวงกลมที่อยู่ด้านบนคำ และอธิบายว่าวงกลมวงใหญ่คือพยางค์ที่ลงเสียงหนัก จากนั้นเปิด Audio ให้นักเรียนฝึกออกเสียงตาม 2-3 ครั้ง



**ea**sy **bo**ring **in**teresting **dif**ficult

4. **หนังสือแบบฝึกหัด หน้า 14 Ex. 1** ให้เวลานักเรียนสั้น ๆ จับคู่ภาพกับคำศัพท์ให้ถูกต้อง



a difficult b boring c fun

d easy e interesting

จากนั้นครูรวบรวมคำตอบจากนักเรียน โดยถามคำถาม เช่น

**Teacher:** Look at picture a, what is it?

**Students:** It’s difficult.

**Teacher:** Spell the word ‘difficult’, please.

**Students:** D-I-F-F-I-C-U-L-T.

ครูทำกิจกรรมเช่นนี้จนครบทุกคำ

5. ครูสนทนากับนักเรียน 1 คน เกี่ยวกับวิชาที่ชอบ ให้นักเรียนบอกเหตุผลด้วย โดยใช้โครงสร้าง I think it’s ตามด้วยคำคุณศัพท์ที่ใช้แสดงความคิดเห็น ครูเขียนรูปประโยคแสดงความคิดเห็นบนกระดาน

โดยขีดเส้นใต้ที่คำแสดงความคิดเห็น เช่น I like English. I think it’s fun. นักเรียนอ่านตามครู 1 รอบ หลังจากนั้นครูสุ่มถามนักเรียน 1 คน นักเรียนตอบและแสดงความคิดเห็น ดังนี้

**Teacher:** Do you like English?

**Student 1:** Yes, I do. I think it’s interesting.

ครูชี้ให้นักเรียนเห็นว่า เราใช้ I think … ในการแสดงความคิดเห็น แล้วให้นักเรียนอ่านประโยคตามครู

6. ครูสุ่มถามนักเรียน 3-4 คน เกี่ยวกับวิชาที่ชอบ โดยให้นักเรียนบอกเหตุผลประกอบด้วย เช่น

**Teacher:** Do you like music?

**Student 2:** Yes, I do. I think it’s fun.

**Teacher:** Do you like history?

**Student 3:** No, I don’t. I think it’s difficult.

จากนั้นครูถามว่า คำคุณศัพท์ที่ใช้แสดงความคิดเห็นจะใช้ตามหลังคำใด จนได้คำตอบว่า is แล้วครูถามว่า หากตอบ Yes คำคุณศัพท์ที่ใช้แสดงความคิดเห็นควรใช้คำใด เพราะอะไร (fun และ interesting เพราะเป็นความคิดเห็นเชิงบวก) และหากตอบ No คำคุณศัพท์ใช้แสดงความคิดเห็นควรใช้คำใด เพราะอะไร (difficult และ boring เพราะเป็นความคิดเห็นเชิงลบ) โดยคำว่า easy เป็นคำกลาง ๆ บางคนอาจจะชอบเพราะวิชานี้ง่าย แต่บางคนอาจจะไม่ชอบเพราะคิดว่าวิชานี้ง่ายเกินไป ไม่ท้าทายก็ได้ ครูย้ำให้นักเรียนใช้คำคุณศัพท์ให้สัมพันธ์กับคำตอบด้วย

7. นักเรียนทำกิจกรรมก่อนการฟังในหนังสือเรียน หน้า 16 Ex. 3 โดยลองเติมคำในช่องว่างในบทสนทนาด้วยตนเองก่อน จากนั้นครูเขียนคำถาม What’s Nick’s favourite subject? บนกระดาน ให้นักเรียนอ่านพร้อมกัน

**ขั้น Listening**

1. **หนังสือเรียน หน้า 16 Ex. 3** ครูเปิด Audio ให้นักเรียนฟังและเติมคำลงในบทสนทนา



**A:** Do you like maths, Nick?

**B:** No, I don’t. I think it’s difficult.

**A:** What’s your favourite subject?

**B:** I like PE. I think it’s fun.

2. ครูเปิด Audio อีกครั้ง ให้นักเรียนฟังและหาคำตอบของคำถาม What’s Nick’s favourite subject? บนกระดาน

3. นักเรียนเฉลยคำตอบร่วมกัน จากนั้นนักเรียนอ่านออกเสียงบทสนทนาตาม Audio



1 maths 2 difficult 3 PE 4 fun

**ขั้น Post-listening**

1. นักเรียนจับคู่ฝึกพูดสนทนาในหนังสือเรียน หน้า 16 Ex. 3โดยเปลี่ยนชื่อวิชาเป็น science และ English โดยพยายามให้เด็กอ่อนจับคู่กับเด็กเก่งเพื่อให้เพื่อนช่วยเหลือเพื่อน ครูเดินสังเกตขณะนักเรียนทำกิจกรรมและให้ feedback เพื่อให้นักเรียนนำไปปรับปรุงแก้ไข

2. **หนังสือเรียน หน้า 16 Ex. 4** นักเรียนคู่เดิมพูดสนทนาแสดงความคิดเห็นเกี่ยวกับวิชา science, history และ art โดยให้แสดงความคิดเห็นตามความคิดของตนเองและแสดงสีหน้าท่าทางประกอบด้วย จากนั้นให้นักเรียนสลับคู่และสนทนาอีกครั้ง แล้วครูสุ่มเรียกนักเรียน 2-3 คู่ พูดสนทนาที่หน้าชั้นเรียน

**ขั้น Wrap up**

1. นักเรียนฟังประโยคเกี่ยวกับรูปภาพในหนังสือเรียนหน้า 16 Ex. 1 โดยครูกำหนดหมายเลขรูปภาพตามลำดับ 1-5 แล้วครูพูดประโยค 5 ประโยค ให้นักเรียนฟังว่าตรงกับภาพหมายเลขใด และเขียนคำตอบในสมุดของนักเรียน จากนั้นครูพูดประโยคอีกครั้ง นักเรียนช่วยกันตอบหมายเลขของรูปภาพและแลกเปลี่ยนสมุดกับเพื่อนเพื่อตรวจ เช่น

**Teacher:** She likes science because it’s interesting.

(Answer: picture 1)

**Teacher:** Nick likes maths because it’s easy.

(Answer: picture 5)

2. นักเรียนร่วมกันอภิปรายความรู้ที่ได้เรียนในชั่วโมงนี้ โดยบอกคำศัพท์ที่เรียนและโครงสร้างประโยค

ที่ใช้แสดงความคิดเห็น แล้วครูถามนักเรียนว่า นอกจากวิชาเรียนแล้วเรายังแสดงความคิดเห็นเกี่ยวกับ

เรื่องอะไรได้อีก เช่น ภาพยนตร์ รายการโทรทัศน์ จากนั้นครูแสดงภาพหรือพูดชื่อรายการโทรทัศน์ที่

กำลังเป็นที่สนใจในปัจจุบัน แล้วให้นักเรียนพูดแสดงความคิดเห็นเกี่ยวกับรายการเหล่านี้

3. ครูถามนักเรียนว่า ชั่วโมงนี้ได้ช่วยเพื่อนเรื่องอะไรบ้าง หรือเพื่อนช่วยนักเรียนในเรื่องอะไรบ้าง เช่น การออกเสียง บอกคำศัพท์ที่ไม่รู้

**Homework**

⦁ **หนังสือแบบฝึกหัด หน้า 14 Exs. 2-3** ครูมอบหมายให้นักเรียนทำเป็นการบ้าน

**หนังสือแบบฝึกหัด หน้า 14 Ex. 2**

(sample answer)

1 fun 2 boring 3 difficult 4 easy

**หนังสือแบบฝึกหัด หน้า 14 Ex. 3**

(sample answer)

I like English because it’s fun.

⦁ **My word book** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.1 ป.4/2 | อ่านออกเสียง คำคุณศัพท์ที่ใช้แสดงความคิดเห็นได้อย่างถูกต้อง | สังเกตการอ่านออกเสียงคำศัพท์ | แบบสังเกตการอ่านออกเสียงคำ/วลี ชุดที่ 1 | ร้อยละ 70 | ครู | ระหว่างการทำกิจกรรม |
| ต 1.1 ป.4/2  ต 1.1 ป.4/3 | สะกดคำและบอกความหมายของคำคุณศัพท์ที่ใช้แสดงความคิดเห็นได้อย่างถูกต้อง | ตรวจหนังสือแบบฝึกหัด (Workbook) และแบบทดสอบ | หนังสือแบบฝึกหัด (Workbook) และแบบทดสอบ | ร้อยละ 60 | ครู | หลังการทำกิจกรรม |
| ต 1.1 ป.4/4 | ฟังบทสนทนาและตอบคำถามได้อย่างถูกต้อง | ตรวจแบบทดสอบ | แบบทดสอบ | ร้อยละ 60 | ครู | หลังการทำกิจกรรม |
| ต 1.2 ป.4/4  ต 1.2 ป.4/5  ต 2.1 ป.4/1  ต 4.1 ป.4/1 | พูดแสดงความคิดเห็นเกี่ยวกับวิชาที่เรียนโดยแสดงสีหน้าท่าทางประกอบได้อย่างเหมาะสม | สังเกตการพูดแสดงความคิดเห็นเกี่ยวกับวิชาที่เรียน | แบบสังเกตการพูด | ระดับคุณภาพ  พอใช้ | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 16

8.2 หนังสือแบบฝึกหัด Rise 4 ป.4 หน้า 14

8.3 Class Audio ประกอบสื่อฯ ชุด Rise 4 ป.4

8.4 บัตรภาพ

**แผนการจัดการเรียนรู้ที่ 7 Duration of time**

**เวลา 2 ชั่วโมง**

**จุดประสงค์ (Objectives)**

* พูดขอและให้ข้อมูลเกี่ยวกับระยะเวลาเรียนของวิชาที่เรียนได้อย่างคล่องแคล่ว
* พูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจได้อย่างคล่องแคล่วและใช้ภาษาท่าทางประกอบอย่างเหมาะสม
* ทำมินิโปสเตอร์เกี่ยวกับกิจกรรมนอกเวลาเรียนที่สนใจโดยค้นหาข้อมูลจากแหล่งที่น่าเชื่อถือได้

2-3 แหล่ง

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

**มาตรฐาน ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/4 พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

**มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน**

**ตัวชี้วัด**

ต 1.3 ป.4/2 พูด/วาดภาพแสดงความสัมพันธ์ของสิ่งต่าง ๆ ใกล้ตัวตามที่ฟังหรืออ่าน

**สาระที่ 2 ภาษาและวัฒนธรรม**

**มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้**

**อย่างเหมาะสมกับกาลเทศะ**

 **ตัวชี้วัด**

ต 2.1 ป.4/1 พูดและทำท่าทางประกอบอย่างสุภาพตามมารยาทสังคมและวัฒนธรรมของเจ้าของภาษา

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และการแลกเปลี่ยนเรียนรู้กับสังคมโลก**

**ตัวชี้วัด**

ต 4.2 ป.4/1 ใช้ภาษาต่างประเทศในการสืบค้นและรวบรวมข้อมูลต่าง ๆ

2. สาระสำคัญ/ความคิดรวบยอด

การพูดขอและให้ข้อมูลเกี่ยวกับระยะเวลาของวิชาที่เรียน เป็นหัวข้อที่ใช้สื่อสารในชีวิตประจำวัน ผู้เรียนจำเป็นต้องมีความรู้เกี่ยวกับการบอกเวลาและระยะเวลา ซึ่งเป็นเนื้อหาที่สัมพันธ์กับกลุ่มสาระการเรียนรู้คณิตศาสตร์ รวมทั้งการทำแผนภาพและใช้ภาษาท่าทางประกอบการพูดนำเสนอเกี่ยวกับระยะเวลาของกิจกรรมต่าง ๆ ที่ค้นหาข้อมูลมาจากแหล่งการเรียนรู้ที่น่าเชื่อถือ จะทำให้การสื่อสารประสบความสำเร็จ

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) o’clock, half past …, a quarter to …, a quarter past …

**(time)** minute, hour

**Functions:** asking for and giving information about starting time, finishing time and duration of activities,

talking about starting time, finishing time and duration of interesting activities

**Structure:** What time does the piano lesson start? At 5:00.

What time does the piano lesson finish? At 5:45.

How long does the piano lesson take? It takes 45 minutes.

**2) Language Skills**

**Speaking:** พูดขอและให้ข้อมูลเกี่ยวกับระยะเวลาเรียนของวิชาที่เรียน,

พูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจ

**4. สมรรถนะสำคัญของผู้เรียน**

4.1 ความสามารถในการสื่อสาร

- พูดถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

4.2 ความสามารถในการคิด

- คิดอย่างสร้างสรรค์ เพื่อนำไปสู่การสร้างองค์ความรู้ใหม่ หรือสารสนเทศประกอบการตัดสินใจเกี่ยวกับตนเองและสังคมได้อย่างเหมาะสม

4.3 ความสามารถในการใช้ทักษะชีวิต

- มีทักษะในการแสวงหาความรู้ ข้อมูล ข่าวสาร

- ทำงานร่วมกับผู้อื่น สามารถแสดงความคิดเห็นและยอมรับความคิดเห็นของผู้อื่น

**5. คุณลักษณะอันพึงประสงค์**

5.1 ใฝ่เรียนรู้

5.2 มุ่งมั่นในการทำงาน

**6. กิจกรรมการเรียนรู้**

**ชั่วโมงที่ 1**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. ทบทวนการบอกเวลาโดยใช้ o’clock, half past, a quarter to และ a quarter past โดยครูแบ่งนักเรียนเป็น 2 กลุ่ม และให้แต่ละกลุ่มส่งตัวแทนครั้งละ 1 คน โดยกลุ่มที่ 1 วาดภาพนาฬิกาบนกระดาน กลุ่มที่ 2 ต้องบอกเวลาตามนาฬิกาบนกระดาน จากนั้นให้แต่ละกลุ่มส่งตัวแทนคนใหม่ออกมา ให้กลุ่มที่ 2 วาดภาพนาฬิกา กลุ่มที่ 1 ต้องบอกเวลา ครูทำกิจกรรมเช่นนี้อีก 4-5 รอบ กลุ่มที่ได้คะแนนมากที่สุดจะเป็นกลุ่มที่ชนะ

3. ทบทวนความรู้เกี่ยวกับเวลา โดยครูถามนักเรียนว่า How many minutes are there in one hour? (ใน 1 ชั่วโมง มีกี่นาที) และ How many hours are there in a day? (ใน 1 วัน มีกี่ชั่วโมง)

4. ครูเขียนคำว่า duration of time และอธิบายความหมาย (ระยะเวลา) แล้วบอกว่า วันนี้นักเรียนจะได้ฝึกพูดระยะเวลาเป็นชั่วโมงและนาที

**ขั้น Presentation**

1. ครูวาดภาพนาฬิกาขนาดใหญ่บนกระดานและชี้ให้นักเรียนดูว่าระยะห่างระหว่างตัวเลขแต่ละตัว คือ 5 นาที แล้วครูถามว่า ตั้งแต่เลข 1-12 มีทั้งหมดกี่นาที จนได้คำตอบว่า 60 นาที ครูถามต่อว่า นักเรียนรู้หรือไม่ว่า 1 ชั่วโมง มีกี่นาที เมื่อได้คำตอบว่า 60 นาที แล้วครูเขียน 60 minutes = 1 hour ให้นักเรียนช่วยกันเดาความหมายของคำว่า minute และ hour /ˈaʊər/ จากนั้นนักเรียนออกเสียงทั้ง 2 คำนี้ ตามครูหลาย ๆ ครั้งจนคล่อง

2. **หนังสือเรียน หน้า 17 Ex. 1** ครูเปิด Audio ให้นักเรียนฟังและอ่านออกเสียงตามจนคล่อง แล้วช่วยกันอธิบายความหมาย จากนั้นครูเขียนจำนวนนาทีบนกระดาน ให้นักเรียนแปลงเป็นชั่วโมงและนาที เช่น

75 mins. = 90 mins. =

110 mins. = 65 mins. =

3. **หนังสือเรียน หน้า 17 Remember!** ครูเขียน hr = hour และ min. = minute บนกระดาน และให้นักเรียนเดาว่า hr และ min คืออะไร จนได้คำตอบว่า คือรูปย่อของ hour และ minute

4. **หนังสือเรียน หน้า 17 Ex. 2** ครูให้เวลานักเรียนสั้น ๆ เขียนคำตอบ จากนั้นครูรวบรวมคำตอบจากนักเรียนและเฉลยคำตอบพร้อมกัน เช่น

**Teacher:** How many hours and minutes are there in 70 minutes?

**Students:** 1 hour and 10 minutes.

**Teacher:** That’s correct.

ครูทำกิจกรรมเช่นนี้จนครบทุกข้อ

1 1 hr and 10 mins. 2 1 hr and 35 mins.

3 1 hr and 45 mins. 4 2 hrs

5. ครูเขียน English class 11:00-11:45 บนกระดาน แล้วสนทนากับเด็กเก่ง 1 คน ดังนี้

**Teacher:** What time does the English class start?

**Student 1:** At 11 o’clock.

**Teacher:** What time does the English class finish?

**Student 1:** At 11:45.

**Teacher:** How long does the English class take?

**Student 1:** 45 minutes.

ครูเขียนประโยคที่สนทนาบนกระดาน ให้นักเรียนอ่านตามครู แล้วครูถามว่าคำถามที่ขึ้นต้นด้วย What time ใช้ถามอะไร เมื่อได้คำตอบว่า ถามเวลา แล้วครูให้นักเรียนบอกว่าคำถาม What time does the English class start? (วิชาภาษาอังกฤษเริ่มต้นกี่โมง) และ What time does the English class finish? (วิชาภาษาอังกฤษเสร็จสิ้นกี่โมง) ถามว่าอะไร ต่อมาครูชี้คำถาม How long does the English class take? และบอกคำตอบ It take 45 minutes. แล้วให้นักเรียนเดาว่าคำถามนี้ถามว่าอะไร (วิชาภาษาอังกฤษใช้ระยะเวลาเท่าไร) จากนั้นให้นักเรียนช่วยกันวิเคราะห์โครงสร้างประโยคคำถามและคำตอบ

คำถาม What time does … start? ใช้ถามเวลาเริ่มต้น

คำตอบ At + เวลา.

คำถาม What time does … finish? ใช้ถามเวลาสิ้นสุด

คำตอบ At + เวลา.

คำถาม How long does … take? ใช้ถามระยะเวลา

คำตอบ It takes + ระยะเวลา.

6. ครูพูดว่า The English class starts at 11:00. The English class finishes at 11:45. The English class takes 45 minutes. และเขียนประโยคที่พูดบนกระดาน แล้วชี้ให้นักเรียนดูคำกริยาในแต่ละประโยค ครูถามว่าคำกริยาอยู่ในรูปใด เมื่อได้คำตอบว่า เติม s/es ครูถามต่อว่า ถ้าคำกริยาเติม s/es แสดงว่าประธานของประโยคต้องเป็นพหูพจน์หรือเอกพจน์ จนได้คำตอบว่า เอกพจน์ แล้วให้นักเรียนอ่านตามครูพร้อมกัน และช่วยกันบอกความหมาย จากนั้นครูให้นักเรียนช่วยกันบอกเวลาเริ่มต้น เวลาสิ้นสุด และระยะเวลาของวิชาต่าง ๆ ที่เรียนในวันนี้ แล้วให้นักเรียนสรุปโครงสร้างประโยค

(ชื่อวิชา) + class + starts + at + (เวลา). ใช้บอกเวลาเริ่มต้น

เช่น English class starts at 11: 00.

(ชื่อวิชา) + class + finishes + at + (เวลา). ใช้บอกเวลาสิ้นสุด

เช่น English class finishes at 11: 45.

(ชื่อวิชา) + class + takes + at + (ระยะเวลา). ใช้ถามระยะเวลา

เช่น English class takes 45 minutes.

**ขั้น Practice**

1. **หนังสือเรียน หน้า 17 Ex. 3** นักเรียนดูตารางแล้วช่วยกันบอกว่าต้องเติมข้อมูลอะไรลงไป จากนั้นครูให้เวลานักเรียนสั้น ๆ คำนวณระยะเวลาของแต่ละกิจกรรมและเขียนคำตอบ เสร็จแล้วครูสุ่มเรียกนักเรียนรายงานคำตอบ แล้วเฉลยคำตอบที่ถูกต้อง

1 45 mins. 2 30 mins.

2. ครูเขียนเวลาเริ่มต้นและสิ้นสุดของวิชาอื่น ๆ 2-3 วิชา บนกระดาน แล้วแบ่งนักเรียนเป็น 2 ฝั่ง ให้ผลัดกันพูดถามตอบเวลาเริ่มต้น เวลาสิ้นสุด และระยะเวลาเรียนของวิชาต่าง ๆ

3. **หนังสือเรียน หน้า 17 Ex. 4** นักเรียนจับคู่กับเพื่อน ฝึกพูดถามตอบเกี่ยวกับชั้นเรียนในตาราง Ex. 3 ครูเดินสังเกตขณะนักเรียนทำกิจกรรมและให้ feedback เพื่อให้นักเรียนนำไปปรับปรุงแก้ไขการพูดให้ดีขึ้น

**Student 1:** What time does the dance lesson start?

**Student 2:** At six o’clock.

**Student 1:** What time does the dance lesson finish?

**Student 2:** At half past six.

**Student 1:** How long does the dance lesson take?

**Student 2:** It takes thirty minutes.

**ขั้น Production**

1. นักเรียนจับคู่กับเพื่อนคนใหม่ พูดถามตอบเวลาเรียนของวิชาเรียนต่าง ๆ ตามตารางเรียนของนักเรียน

**Student 3:** What time does the science lesson start?

**Student 4:** At 8:15.

**Student 3:** What time does the science lesson finish?

**Student 4:** At 9:10.

**Student 3:** How long does the science lesson take?

**Student 4:** It takes 55 minutes.

1. นักเรียนแบ่งกลุ่ม กลุ่มละ 3-4 คน แบบคละความสามารถ ให้แต่ละกลุ่มค้นหาข้อมูลกิจกรรมนอกเวลาเรียนที่ตนเองสนใจ 2-3 กิจกรรม เช่น การเต้น ทำอาหาร วาดภาพ แล้วทำมินิโปสเตอร์นำเสนอข้อมูลเกี่ยวกับวันและเวลาของกิจกรรมเหล่านี้เป็นการบ้าน โดยบอกเหตุผลด้วยว่าทำไมจึงสนใจกิจกรรมเหล่านี้ และฝึกซ้อมพูดบอกเวลาเริ่มต้น เวลาสิ้นสุด และระยะเวลาของแต่ละกิจกรรม เพื่อมานำเสนอมินิโปสเตอร์ในชั่วโมงถัดไป ก่อนทำครูย้ำว่า ข้อมูลในมินิโปสเตอร์ไม่ควรมีข้อความมากเกินไป ควรนำเสนอข้อมูลในรูปของตาราง แผนผัง และมีภาพประกอบหรือหัวข้อที่น่าสนใจ แล้วครูนำตัวอย่างมินิโปสเตอร์มาให้นักเรียนดู

**6. กิจกรรมการเรียนรู้**

**ชั่วโมงที่ 2**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. ครูแบ่งนักเรียนเป็น 2 กลุ่ม แต่ละกลุ่มส่งตัวแทนครั้งละ 2 คน มาเล่นเกม โดยครูเขียนจำนวนนาที บนกระดาน เช่น 130 mins., 95 mins. แล้วให้นักเรียนแปลงเป็นชั่วโมงและนาที โดยให้ตัวแทนกลุ่มแข่งกันยกมือตอบ ถ้าตอบถูกจะได้ 1 คะแนน แต่ถ้าตอบผิดอีกกลุ่มจะได้สิทธิ์ตอบแทน ครูเล่นเกมหลาย ๆ รอบ เมื่อเล่นเกมจบกลุ่มที่มีคะแนนมากที่สุดจะเป็นกลุ่มที่ชนะ

**ขั้น Production (ต่อ)**

1. นักเรียนแต่ละกลุ่มออกมาแสดงผลงานมินิโปสเตอร์หน้าชั้นเรียน พร้อมทั้งพูดนำเสนอ โดยครูย้ำให้ใช้ภาษาท่าทางประกอบให้เหมาะสม เมื่อจบการนำเสนอของแต่ละกลุ่ม ครูสุ่มเรียกนักเรียนพูดให้ feedback ผลงานเพื่อน โดยบอกจุดดีหรือจุดเด่น 1 ข้อ และข้อแนะนำในการปรับปรุงผลงานให้ดีขึ้น 1 ข้อ

**ขั้น Wrap up**

1. นักเรียนร่วมกันอภิปรายความรู้ที่ได้เรียนในชั่วโมงนี้ โดยบอกโครงสร้างประโยคที่ใช้ถามตอบเวลาเริ่มต้น เวลาสิ้นสุด และระยะเวลาในการทำบางสิ่งบางอย่าง

2. นักเรียนทำกิจกรรม Think-Pair-Share โดยครูถามนักเรียนว่า เราสามารถถามระยะเวลาของอะไรได้อีกในชีวิตประจำวัน (Think) เช่น การเดินทาง (How long does it take to walk to school?) ภาพยนตร์ (How long does this film take) และการรู้ระยะเวลาของสิ่งต่าง ๆ ช่วยเราในเรื่องอะไรบ้าง (วางแผนการใช้ชีวิต คำนวณเวลาเดินทาง) ครูให้นักเรียนจับคู่แลกเปลี่ยนความคิดเห็นกับเพื่อน (Pair) แล้วนำเสนอความคิดเห็นกับเพื่อนในชั้นอีกครั้ง (Share)

ครูอาจจะอธิบายเพิ่มเติมว่า เราใช้ to-infinitive ในการถามระยะทางได้ เช่น

How long does it take to finish your homework?

How long does it take to scan your computer?

How long does it take to deliver the pizza?

How long does it take to fly from Bangkok to Chiang Mai?

How long does it take to make a pizza?

**Homework**

⦁ **หนังสือแบบฝึกหัด หน้า 15 Exs. 1-3** นักเรียนทำแบบฝึกหัดที่ครูมอบหมายเป็นการบ้าน



**หนังสือแบบฝึกหัด หน้า 15 Ex. 1**

1 1 hr and 25 mins. 2 1 hr and 50 mins.

3 2 hrs and 5 mins. 4 2 hrs and 20 mins.

**หนังสือแบบฝึกหัด หน้า 15 Ex. 2**

(sample answer)

****1 2 3

**หนังสือแบบฝึกหัด หน้า 15 Ex. 3**

1 5:30 2 7:30 3 7:15

4 40 mins. 5 30 mins.

**7. การวัดและประเมินผล**

| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| --- | --- | --- | --- | --- | --- | --- |
| **วิธีการ** | **เครื่องมือ** | **เกณฑ์การผ่าน** |
| ต 1.2 ป.4/4 | พูดขอและให้ข้อมูลเกี่ยวกับระยะเวลาเรียนของวิชาที่เรียนได้อย่างคล่องแคล่ว | สังเกตการพูดขอและให้ข้อมูลเกี่ยวกับระยะเวลาเรียนของวิชาที่เรียน | แบบสังเกตการพูด | ระดับคุณภาพ  พอใช้ | ครู | ระหว่างการทำกิจกรรม |
| ต 1.3 ป.4/2  ต 2.1 ป.4/1 | พูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจจากการค้นหาข้อมูลได้อย่างคล่องแคล่ว | ประเมินการพูดให้ข้อมูลเกี่ยวกับระยะเวลาเรียนของกิจกรรมนอกเวลาเรียนที่สนใจ | แบบประเมินการพูด | ระดับคุณภาพ  พอใช้ | ครู | ระหว่างการทำกิจกรรม |
| ต 4.2 ป.4/1 | ทำมินิโปสเตอร์เกี่ยวกับกิจกรรมนอกเวลาเรียนที่สนใจโดยค้นหาข้อมูลจากแหล่งที่น่าเชื่อถือได้ 2-3 แหล่ง | ประเมินชิ้นงาน | แบบประเมินชิ้นงาน | ระดับคุณภาพ  พอใช้ | ครู | หลังการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 17

8.2 หนังสือแบบฝึกหัด Rise 4 ป.4 หน้า 15

8.3 Class Audio ประกอบสื่อฯ ชุด Rise 4 ป.4

**แผนการจัดการเรียนรู้ที่ 8 I think art is easy for me**

**เวลา 1 ชั่วโมง**

**จุดประสงค์ (Objectives)**

* พูดแสดงความคิดเห็นเกี่ยวกับวิชาที่เรียนได้อย่างคล่องแคล่ว
* รวบรวมคำศัพท์ที่เรียนและค้นคว้าคำศัพท์เพิ่มเติมได้อย่างถูกต้อง

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

**มาตรฐาน** **ต 1.2** **มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ**

**ตัวชี้วัด**

ต 1.2 ป.4/5 พูดแสดงความรู้สึกของตนเองเกี่ยวกับเรื่องต่าง ๆ ใกล้ตัว และกิจกรรมต่าง ๆ ตามแบบที่ฟัง

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และการแลกเปลี่ยนเรียนรู้กับสังคมโลก**

**ตัวชี้วัด**

ต 4.2 ป.4/1 ใช้ภาษาต่างประเทศในการสืบค้นและรวบรวมข้อมูลต่าง ๆ

2. สาระสำคัญ/ความคิดรวบยอด

การพูดแสดงความคิดเห็นเกี่ยวกับวิชาที่เรียนเป็นประเด็นใกล้ตัวที่สามารถนำมาสนทนาได้ โดยต้องเรียนรู้คำศัพท์เกี่ยวกับวิชาที่เรียน คำคุณศัพท์ที่ใช้แสดงความคิดเห็น และประโยคที่ใช้แสดงความคิดเห็น การสื่อสารจึงจะประสบความสำเร็จ

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) music, art, PE, maths, science, English, geography, history

**Function:** giving opinion about school subjects

**Structure:** What’s your favourite subject? I like PE.

What subject is easy for you? Science is easy for me.

What subject is difficult for you? Maths is difficult for me.

**2) Language Skills**

**Speaking:** พูดแสดงความคิดเห็นเกี่ยวกับวิชาที่เรียน

**4. สมรรถนะสำคัญของผู้เรียน**

-

**5. คุณลักษณะอันพึงประสงค์**

5.1 ใฝ่เรียนรู้

**6. กิจกรรมการเรียนรู้**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. นักเรียนเล่นเกม Invisible man ทบทวนคำศัพท์ชื่อวิชา โดยแบ่งนักเรียนออกเป็น 2 กลุ่ม ครูวาดภาพคน 2 คน ที่มีจำนวนอวัยวะเท่ากันเพื่อเป็นตัวแทนของแต่ละกลุ่ม จากนั้นแต่ละกลุ่มผลัดกันทายตัวอักษร ที่อยู่ในคำศัพท์ ซึ่งครูบอกใบ้ด้วยการขีดเส้นตามจำนวนตัวอักษรของคำศัพท์ เช่น science มี 7 ตัวอักษร ครูขีดเส้นสั้น ๆ 7 เส้น บนกระดาน ดังนี้ \_ \_ \_ \_ \_ \_ \_ นักเรียนแต่ละกลุ่มผลัดกันทายตัวอักษรที่อยู่ในคำศัพท์ดังกล่าว หากทายถูกต้องให้ครูลบอวัยวะของภาพคนของกลุ่มนั้นออก 1 ส่วน ภาพคนของกลุ่มใด ถูกลบออกทั้งหมดก่อน หรือกลายเป็น Invisible Man จะเป็นกลุ่มที่ชนะ

3. ครูบอกว่า วันนี้นักเรียนจะได้ทบทวนเนื้อหาที่เรียนในบทเรียนนี้

**ขั้น Presentation**

1. ครูเปิดคลิปวิดีโอชื่อ School Subjects Vocabulary - Pattern Practice for ESL and EFL Students - ELF Kids Videos ของช่อง ELF Kids Videos จาก www.youtube.com ให้นักเรียนดูและฝึกพูดตาม เพื่อทบทวนการแสดงความคิดเห็นเกี่ยวกับวิชาเรียน และสุ่มเรียกนักเรียนแสดงความคิดเห็นเกี่ยวกับวิชาตามในคลิป ให้นักเรียนแสดงความคิดเห็นของตนเองโดยเลือกจากคำศัพท์ที่กำหนดให้

2. ครูถามเด็กเก่ง 1 คน ว่า What subject is easy for you? และ What subject is difficult for you? จากนั้นเขียนประโยคคำถามและคำตอบบนกระดาน ให้นักเรียนช่วยกันบอกความหมายและอ่านออกเสียง

3. ครูสุ่มรียกนักเรียน 1 คน ให้เลือกถามเพื่อน 1 คน ด้วยคำถาม What subject is easy for you? หรือ What subject is difficult for you? จากนั้นนักเรียนที่ตอบจะเป็นผู้ถามคำถามเพื่อนคนอื่นต่อ ทำกิจกรรมเช่นนี้ 3-4 รอบ

4. ครูถามนักเรียนเกี่ยวกับเวลาเรียนของวิชาต่าง ๆ ตามตารางสอนของนักเรียน ให้นักเรียนช่วยกันตอบ เช่น

**Teacher**: What time have you got Thai on Tuesday?

**Students**: At 9:00.

หลังจากนั้นครูสุ่มเรียกนักเรียน 3-4 คน ให้ถามเพื่อน

5. ครูถามคำถามที่เกี่ยวกับโรงเรียนเริ่มและเลิก โดยถามกับเด็กเก่งที่ครูเตรียมไว้ ดังนี้

**Teacher:** What time does your school start?

**Student 1:** It starts at 8 o’clock in the morning.

**Teacher:** What time does your school finish?

**Student 1:** It finishes at 3:30 in the afternoon.

แล้วครูเขียนคำถามและคำตอบบนกระดาน ให้นักเรียนช่วยกันบอกความหมายและวิเคราะห์โครงสร้างประโยค จากนั้นให้อ่านออกเสียงพร้อมกัน

**ขั้น Practice**

1. **หนังสือเรียน หน้า 18 Ex. 1** นักเรียนดูภาพและบอกว่าเห็นวิชาอะไรบ้าง แล้วครูให้นักเรียนลองเติมคำ ด้วยตนเองก่อน จากนั้นนักเรียนฟังเพลง แล้วแก้ไขคำตอบของตนเองตามที่ได้ยิน เสร็จแล้วครูเฉลยคำตอบ



1 eight 2 music 3 science 4 friends

2. ครูเปิด Audio ให้นักเรียนร้องเพลงตาม 1-2 ครั้ง พร้อมกับตบมือเข้าจังหวะตามไปด้วย

3. **หนังสือเรียน หน้า 18 Ex. 2** นักเรียนอ่านคำถามพร้อมกัน หลังจากนั้นครูขออาสมัครอ่านคำตอบคนละ 2 คำตอบ แล้วครูให้เวลานักเรียนสั้น ๆ จับคู่คำถามกับคำตอบที่สัมพันธ์กัน



1 f 2 c 3 a 4 b 5 d 6 e

4. **หนังสือเรียน หน้า 19 Ex. 3** นักเรียนดูจดหมาย ครูถามว่า ใครเขียนจดหมายฉบับนี้ (Anna) เขียนถึงใคร (Daisy) ตัวละครในภาพคือใครบ้าง (Anna และ Betty) และกำลังเกิดอะไรขึ้นในภาพ (Anna และ Betty อยู่ในงานวันเกิด) แล้วครูชี้ให้นักเรียนดูคำว่า penfriend แล้วช่วยกันเดาความหมาย (เพื่อนทางจดหมาย แต่ไม่เคยพบหน้ากัน)

5. นักเรียนจับคู่กับเพื่อนอ่านคำถามข้อ 1-5 ใน**หนังสือเรียน หน้า 19** Ex. 3 จากนั้นครูให้เวลานักเรียนอ่านจดหมายแบบ scanning อย่างรวดเร็วเพื่อหาคำตอบ เสร็จแล้วเฉลยคำตอบร่วมกัน

 1 She’s Anna’s friend.

2 She’s Daisy’s penfriend.

3 She’s ten years old.

4 She likes science.

5 It’s easy for her.

**ขั้น Production**

1. นักเรียนจับคู่พูดถามตอบกันโดยใช้คำถามในหนังสือเรียน หน้า 18 Ex. 2 และตอบโดยใช้ข้อมูลของตนเอง ครูเดินสังเกตขณะนักเรียนทำกิจกรรมและให้ feedback เพื่อให้นักเรียนนำไปปรับปรุงแก้ไข จากนั้นสุ่มเรียกนักเรียนออกมาพูดถามตอบที่หน้าชั้นเรียน เช่น

**Student 1:** What’s your favourite subject?

**Student 2:** I like music.

**Student 3:** What subject is easy for you?

**Student 4:** PE is easy for me.

2. **หนังสือเรียน หน้า 19 Ex. 4** นักเรียนอ่านคำศัพท์ที่กำหนดให้พร้อมกัน แล้วให้นักเรียนคู่เดิมอ่านจดหมายที่ Daisy เขียนตอบ Anna และช่วยกันเติมคำที่หายไปให้ถูกต้อง เสร็จแล้วครูรวบรวมคำตอบจากนักเรียนและเฉลยคำตอบ จากนั้นให้นักเรียนอ่านออกเสียงจดหมายพร้อมกัน

1 subjects 2 music 3 years

4 likes 5 fun

3. **My word book หนังสือเรียน หน้า 15** นักเรียนบันทึกคำศัพท์ใหม่ที่เรียนในชั่วโมงนี้ลงในสมุดคำศัพท์ รวมทั้งไปค้นคว้าหาข้อมูลเกี่ยวกับชื่อภาษาอังกฤษของวิชาต่าง ๆ ที่นักเรียนเรียนในโรงเรียนเพิ่มเติม โดยให้ค้นหาจากแหล่งข้อมูลที่น่าเชื่อถือและมีการตรวจสอบความถูกต้องของข้อมูลจากแหล่งต่าง ๆ อย่างน้อย 3 แหล่ง แล้วเขียนแหล่งข้อมูลมาส่งครูด้วย

**ขั้น Wrap up**

1. นักเรียนนั่งเป็นวงกลม ครูเปิดเพลงและแจกลูกบอล 1 ลูก ให้นักเรียนส่งบอลต่อกันไปรอบวง เมื่อครูหยุดเพลง ลูกบอลอยู่ที่ใครให้เดินไปหยิบบัตรประโยคที่กลางวงซึ่งเป็นคำถามใน Ex. 2 แล้วอ่านคำถามนั้น และตอบคำถาม เช่น จับได้คำถาม What subject is easy for you? ก็ให้ตอบเช่น I think art is easy for me. เมื่อเพื่อนตอบแล้ว ครูสุ่มเรียกนักเรียนที่นั่งตรงกันข้ามพูดถ่ายทอดคำตอบของเพื่อนอีกครั้ง เช่น Pang thinks art is easy for her. เสร็จแล้วทำกิจกรรมเช่นเดิมอีกหลาย ๆ ครั้ง เพื่อสังเกตว่านักเรียนส่วนใหญ่พูดตอบคำถามหรือถ่ายทอดคำตอบของเพื่อนได้หรือไม่

2. นักเรียนทำกิจกรรม Traffic lights เพื่อประเมินความเข้าใจของตนเองที่มีต่อบทเรียนในวันนี้ โดยครูนำข้อมูลของนักเรียนไปเตรียมการสอนต่อไป และจัดกิจกรรมซ่อมเสริมให้กับนักเรียนที่ประเมินว่าตนเองยังไม่เข้าใจบทเรียนในวันนี้

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.2 ป.4/5 | พูดแสดงความคิดเห็นเกี่ยวกับวิชาที่เรียนได้อย่างคล่องแคล่ว | สังเกตการพูดแสดงความคิดเห็นเกี่ยวกับวิชาที่เรียน | แบบสังเกตการพูด | ระดับคุณภาพ  พอใช้ | ครู | ระหว่างการทำกิจกรรม |
| ต 4.2 ป.4/1 | รวบรวมคำศัพท์ที่เรียนและค้นคว้าคำศัพท์เพิ่มเติมได้อย่างถูกต้อง | ประเมินสมุดคำศัพท์ | แบบประเมินชิ้นงาน | ระดับคุณภาพ  พอใช้ | ครู | หลังการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 18-19

8.2 Class Audio ประกอบสื่อฯ ชุด Rise 4 ป.4

8.3 คลิปวิดีโอจาก www.youtube.com

8.4 ลูกบอล

**แผนการจัดการเรียนรู้ที่ 9 My friends**

**เวลา 2 ชั่วโมง**

**จุดประสงค์ (Objective)**

* พูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อนผ่านชิ้นงานแผนภาพ Venn Diagram ได้อย่างมั่นใจและใช้ภาษาท่าทางประกอบได้ อย่างเหมาะสม

1. สาระ มาตรฐานการเรียนรู้ และตัวชี้วัด

**สาระที่ 1 ภาษาเพื่อการสื่อสาร**

#### มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่าง ๆ โดยการพูดและการเขียน

**ตัวชี้วัด**

ต 1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

ต 1.3 ป.4/2 พูด/วาดภาพแสดงความสัมพันธ์ของสิ่งต่างๆ ใกล้ตัวตามที่ฟังหรืออ่าน

**มาตรฐาน ต 2.1** เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้อย่างเหมาะสมกับกาลเทศะ

**ตัวชี้วัด**

ต 2.1 ป.4/1 พูดและทำท่าประกอบอย่างสุภาพ ตามมารยาท สังคมและวัฒนธรรมของ

เจ้าของภาษา

2. สาระสำคัญ/ความคิดรวบยอด

การพูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของผู้อื่น จำเป็นต้องรู้คำศัพท์ คำที่ใช้ในการเปรียบเทียบ และโครงสร้างประโยคที่ใช้ โดยใช้รูปของคำกริยาให้สอดคล้องกับประธานของประโยค ทั้งนี้การมีสื่อประกอบการนำเสนอที่สร้างสรรค์ และพูดนำเสนอได้อย่างมั่นใจและใช้ภาษาท่าทางประกอบได้อย่างเหมาะสม จะช่วยให้การนำเสนอประสบความสำเร็จ

**3. สาระการเรียนรู้**

**3.1 ทักษะเฉพาะวิชา**

**1) Language Features and Functions**

**Vocabulary:** (ทบทวน) get up, have breakfast, go to school, go home, have dinner, music, art, PE, maths, science, English, geography, history

**Function:** comparing about favourite subject, activities and time to go to bed

**Structure:** Mark likes English but May likes art. They both like history.

Mark plays football after school but May reads books in the library. Mark goes to bed at eight o’clock but May goes to bed at nine o’clock.

**2) Language Skills**

**Speaking:** พูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อน

**4. สมรรถนะสำคัญของผู้เรียน**

4.1 ความสามารถในการสื่อสาร

- พูดถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้

4.2 ความสามารถในการคิด

- คิดอย่างสร้างสรรค์ เพื่อนำไปสู่การสร้างองค์ความรู้ใหม่ หรือสารสนเทศประกอบการตัดสินใจเกี่ยวกับตนเองและสังคมได้อย่างเหมาะสม

4.3 ความสามารถในการใช้ทักษะชีวิต

- ทำงานด้วยตนเองได้สำเร็จ

**5. คุณลักษณะอันพึงประสงค์**

5.1 ใฝ่เรียนรู้

5.2 มุ่งมั่นในการทำงาน

**6. กิจกรรมการเรียนรู้**

**ชั่วโมงที่ 1**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. ทบทวนคำศัพท์เกี่ยวกับวิชาที่เรียนและกิจกรรมที่ทำ โดยแบ่งนักเรียนเป็น 2 กลุ่ม เล่นเกม OX โดยครูทำตาราง 9 ช่อง บนกระดาน และเขียนชื่อวิชาและกิจกรรมลงในแต่ละช่อง ให้นักเรียนทั้ง 2 กลุ่ม ผลัดกันเลือกคำในตารางและพูดประโยคบอกวิชาที่ชอบหรือกิจกรรมที่ทำหลังเลิกเรียน โดยครูเขียนคำถามต่อไปนี้บนกระดาน

What do you do after school?

What’s your favourite subject?

หากพูดประโยคถูกต้อง ครูทำสัญลักษณ์ O หรือ X ของกลุ่มนั้นในตารางช่องดังกล่าว กลุ่มที่ทำสัญลักษณ์ติดกัน 3 ช่อง ก่อนในแนวใดก็ได้เป็นกลุ่มที่ชนะ

|  |  |  |
| --- | --- | --- |
| maths | play football | science |
| geography | history | read books |
| music | PE | play with friends |

3. ครูให้นักเรียน 2 คน เล่ากิจวัตรประจำวันของตนเอง แล้วให้เพื่อนในชั้นบอกสิ่งที่เหมือนหรือแตกต่างกันของกิจวัตรประจำวันของเพื่อนทั้ง 2 คน

4. นักเรียนช่วยกันบอกคำศัพท์ชื่อวิชาเรียนในภาษาอังกฤษที่ไปค้นคว้ามา

**ขั้น Pre-task**

1. นักเรียนช่วยกันอธิบายลักษณะของแผนภาพ Venn Diagram ซึ่งได้เรียนไปแล้ว (เป็นวงกลม 2 วง ซ้อนทับกันตรงกลาง) จากนั้นครูถามต่อว่า เราใช้แผนภาพ Venn Diagram เพื่ออะไร (ใช้แสดงความเหมือนและความแตกต่าง) แล้วครูบอกว่า วันนี้นักเรียนจะได้ทำแผนภาพ Venn diagram เพื่อเปรียบเทียบวิชาเรียนที่ชอบและกิจวัตรประจำวันของเพื่อน 2 คน

2. นักเรียนทบทวนโครงสร้างภาษาที่ใช้ในการเปรียบเทียบ โดยใช้ both เปรียบเทียบความเหมือน และใช้ but เปรียบเทียบความต่าง เช่น Mark likes English **but** May likes art. They **both** like history.

3. นักเรียนดูภาพตัวอย่างชิ้นงานที่เสร็จแล้วในหน้า 21 ครูย้ำให้นักเรียนทำชิ้นงานให้แตกต่างจากต้นแบบและบอกเกณฑ์ในการประเมินชิ้นงานว่าครูจะประเมินเรื่องอะไรบ้าง เช่น ความถูกต้องของตัวสะกดและไวยากรณ์ ความครบถ้วนของเนื้อหา ความสะอาดเรียบร้อย ความคิดสร้างสรรค์

**ขั้น Task cycle**

**1) Task**

1. **หนังสือเรียน หน้า 20** **Ex. 1** นักเรียนอ่านคำถามที่ให้มา แล้วช่วยกันบอกว่าคำถามถามว่าอะไรบ้าง จากนั้นครูบอกว่า ให้นักเรียนสัมภาษณ์เพื่อน 2 คน โดยใช้คำถามเหล่านี้ หรืออาจถามคำถามอื่นเพิ่มเติมด้วยก็ได้

**คู่คิดครู**

ครูให้นักเรียนคิดคำถามที่อยากรู้เกี่ยวกับเพื่อนเพิ่มเติม 1-3 ข้อ เพื่อถามเพื่อนได้ หรือให้อิสระกับนักเรียนในการคิดคำถามเองก็ได้ โดยไม่จำเป็นต้องใช้คำถามในหนังสือเรียน

2. นักเรียนวางแผนออกแบบร่างแผนภาพ Venn Diagram ของตนเองและนำคำตอบที่ได้จากการสัมภาษณ์เพื่อนมาเขียนบรรยายเพื่อเปรียบเทียบความเหมือนและแตกต่าง โดยก่อนวางแผนครูตั้งโจทย์ว่า ให้นักเรียนออกแบบชิ้นงานเพื่อช่วยให้ผู้ฟังสนใจและเข้าใจในสิ่งที่นักเรียนพูดมากยิ่งขึ้น โดยเน้นให้ผลงานมีความแปลกใหม่และสร้างสรรค์ เช่น นักเรียนคิดว่าจะใช้ภาพสัญลักษณ์อะไรแทนข้อมูลในแผนภาพ เช่น science ใช้ภาพหลอดทดลอง music ใช้ภาพโน้ตเพลง

3. นักเรียนแบ่งกลุ่มย่อย นำแบบร่างมานำเสนอให้เพื่อนในกลุ่มดู แล้วช่วยกันให้ feedback เพื่อปรับปรุงงานของเพื่อนให้ดีขึ้น

4. **หนังสือเรียน หน้า 20** **Ex. 2** นักเรียนทำชิ้นงานจริงโดยวาดภาพวงกลมซ้อนกัน 2 วง และเขียนชื่อของเพื่อนที่ตนไปสัมภาษณ์ลงไป

5. **หนังสือเรียน หน้า 20** **Ex. 3** นักเรียนเขียนข้อมูลที่แตกต่างกันของเพื่อนทั้ง 2 คน ลงในวงกลมของ แต่ละคน

6. **หนังสือเรียน หน้า 21** **Ex. 4** ในพื้นที่ตรงกลางที่ทับซ้อนกัน ให้นักเรียนเขียนข้อมูลที่เหมือนกันของเพื่อน 2 คน จากนั้นระบายสีและตกแต่งให้สวยงามและสร้างสรรค์ตามที่วางแผนไว้

**2) Plan**

นักเรียนเตรียมตัวออกมาพูดนำเสนอที่หน้าชั้นเรียนในชั่วโมงถัดไป โดยครูบอกประเด็นที่จะใช้ในการประเมินการพูดนำเสนอผลงาน เช่น การออกเสียงคำศัพท์ ความคล่องแคล่วและมั่นใจในการพูด การแสดงท่าทางและใช้น้ำเสียงประกอบการพูด ความถูกต้องในการใช้คำศัพท์และไวยากรณ์ จากนั้นนักเรียนจับคู่กันฝึกซ้อมการพูดนำเสนอและให้ feedback ในการพูดกับเพื่อน ครูทำหน้าที่เป็นที่ปรึกษาและให้ความช่วยเหลือด้านภาษาที่จำเป็นกับนักเรียน

**6. กิจกรรมการเรียนรู้**

**ชั่วโมงที่ 2**

**ขั้น Warm up**

1. ครูทักทายนักเรียนในห้องเรียนและนักเรียนทักทายครูโดยพร้อมเพรียงกัน

2. นักเรียนเล่นเกม Memory game โดยออกมายืนหน้าชั้นครั้งละ 5 คน ครูแจกบัตรภาพวิชาต่าง ๆ ให้นักเรียนทั้ง 5 คน ถือคนละ 1 ใบ แล้วนักเรียนในชั้นช่วยกันบอกชื่อวิชาที่เห็นในบัตรภาพ จากนั้นให้ คนที่ถือบัตรภาพสลับตำแหน่งกันหลาย ๆ ครั้ง แล้วให้นักเรียนในชั้นหลับตา ครูสะกิดให้นักเรียน 1 คน ที่ถือบัตรภาพออกไปยืนที่นอกห้องเรียน แล้วให้นักเรียนในชั้นลืมตาและบอกบัตรภาพที่หายไป เมื่อได้คำตอบที่ถูกต้องแล้ว ครูให้นักเรียนที่อยู่นอกห้องเรียนกลับเข้ามาในห้องได้

**ขั้น Task cycle (ต่อ)**

**3. Report/Present**

1. **หนังสือเรียน หน้า 21** **Ex. 5** นักเรียนออกมาพูดนำเสนอตามที่ได้วางแผนไว้ โดยครูย้ำให้นักเรียนพูดทักทายและแนะนำตนเองก่อนพูดนำเสนอเสมอ และในขณะพูดควรใช้ภาษาท่าทางประกอบ ส่วนผู้ฟังให้จดบันทึกข้อดี 2 ข้อ และแนวทางในการปรับปรุงการพูดนำเสนอของเพื่อน 1 ข้อ เมื่อแต่ละคนนำเสนอเสร็จ ครูสุ่มเรียกนักเรียนพูดให้ feedback แบบ sandwich

**คู่คิดครู**

**เทคนิคการให้ feedback แบบ sandwich feedback** แบ่งออกเป็น 3 ขั้น คือ

1. Positive feedback คือ เริ่มต้นจากการกล่าวถึงจุดแข็งและมุมมองเชิงบวก

2. Constructive feedback คือ กล่าวถึงประเด็นที่ต้องการให้ข้อเสนอแนะ หรือจุดที่ควรปรับปรุงของผู้รับคำแนะนำ พร้อมแนะนำแนวทางที่ช่วยให้การทำงานที่ดีขึ้นกว่าเดิม

3. Positive feedback อีกครั้ง คือ กล่าวปิดบทสนทนาด้วยการกล่าวถึงผลลัพธ์ในเชิงบวกและให้กำลังใจเพื่อสร้างพลังให้กับผู้รับข้อเสนอแนะ

*ที่มา : www.blockdit.com/posts/5fb9d7a8ccf6aa0cd36ca0da*

2. **หนังสือเรียน หน้า 21** **Ex. 6** **Team Discussion** นักเรียนแบ่งกลุ่มย่อย กลุ่มละ 4-5 คน ผลัดกันพูดให้ feedback ว่าชิ้นงานของเพื่อนมีความน่าสนใจอย่างไรและแนะนำวิธีการในการปรับปรุงงานของเพื่อนให้ดีขึ้น เสร็จแล้วช่วยกันโหวตเลือกผลงานที่สร้างสรรค์ที่สุดในกลุ่ม ครูสุ่มเรียกนักเรียนที่ได้รับการคัดเลือกของแต่ละกลุ่มออกมาแสดงผลงานอีกครั้งและบอกเล่าว่ามีวิธีการคิดงานอย่างไรจึงสร้างงานที่น่าสนใจเช่นนี้ออกมาได้

**ขั้น Language focus/Review**

**1) Analysis**

ครูเขียนประโยคที่ผิดบ่อยในการพูดนำเสนอของนักเรียนบนกระดาน 3-4 ประโยค ให้นักเรียนช่วยกันหาจุดผิดและแก้ไขให้ถูกต้อง

**2) Practice**

ครูแจกแถบประโยคให้นักเรียนคนละ 1 แถบ แล้วให้นักเรียนเขียนเปรียบเทียบกับข้อมูลของตนเอง เช่น I get up at six o’clock, but my friend gets up at half past six. หรือ Both my friend and I get up at half past six. แล้วจับคู่ฝึกพูดกับเพื่อน จากนั้นครูสุ่มเรียกนักเรียน 3-5 คน พูดให้เพื่อนในชั้นเรียนฟัง

**ขั้น Wrap up**

1. นักเรียนทำกิจกรรม Think-Pair-Share โดยครูถามนักเรียนว่า ได้เรียนรู้อะไรบ้างจากการทำชิ้นงานนี้ กระบวนการทำงานขั้นตอนใดที่ยากสำหรับนักเรียนมากที่สุด และสิ่งที่นักเรียนภาคภูมิใจในชั่วโมงนี้คืออะไร เพราะอะไร แล้วให้นักเรียนจับคู่แลกเปลี่ยนความคิดเห็นกับเพื่อน และนำเสนอความคิดเห็นกับเพื่อนในชั้นอีก

2. ครูถามนักเรียนว่า ในชั่วโมงนี้ได้ช่วยเพื่อนเรื่องอะไรบ้าง หรือเพื่อนช่วยนักเรียนในเรื่องอะไรบ้าง เช่น ช่วยแนะนำการใช้คำศัพท์ มีน้ำใจให้ยืมอุปกรณ์ ให้ feedback ที่น่าสนใจ

**7. การวัดและประเมินผล**

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **รายการประเมิน**  **(จุดประสงค์การเรียนรู้)** | **การประเมิน** | | | **ผู้ประเมิน** | **เวลาประเมิน** |
| **วิธีการ** | **เครื่องมือ** | **เกณฑ์การผ่าน** |
| ต 1.3 ป.4/1  ต 1.3 ป.4/2  ต 2.1 ป.4/1 | พูดเปรียบเทียบความเหมือนและความแตกต่างเกี่ยวกับวิชาที่ชอบ กิจกรรมที่ทำ และเวลาเข้านอนของเพื่อนผ่านชิ้นงานแผนภาพ Venn Diagram ได้อย่างมั่นใจ และใช้ภาษาท่าทางประกอบได้อย่างเหมาะสม | ประเมินชิ้นงานแผนภาพ Venn Diagram และการพูดเปรียบเทียบความเหมือนและความแตกต่างของเพื่อน | แบบประเมินชิ้นงานและการพูดนำเสนอ | ระดับคุณภาพ  พอใช้ | ครู | ระหว่างการทำกิจกรรม |

**8. สื่อ/แหล่งการเรียนรู้**

8.1 หนังสือเรียน Rise 4 ป.4 หน้า 20-21

8.2 อุปกรณ์การทำชิ้นงาน ได้แก่ กระดาษ A4 กระดาษสี กรรไกร กาว และสี